RTCG - Radio Televizija Crne Gore - Nacionalni javni servis :: Fudbal :: Rudar želi Đalovića\nPOTREBAN NAPADAČ 15. 07. 2017. 10:59 >> 10:33 1\nRudar želi Đalovića\nRudar je najaktivniji na ljetnjoj pijaci što se tiče novih igrača, a za kraj prelaznog roka su spremili jednu “transfer bombu” kako Dnevne novine saznaju, “rudari” žele da dovedu iskusnog Radomira Đalovića.\nTalentovani strateg Radislav Dragićević je sklopio kockice, uigrao tim, a da zatvori roster potreban mu je još samo napadač. Ne bilo kakav špic, nego iskusan centarfor koji garantuje golove. A bivši reprezentativac Crne Gore se idealno uklapa u taj profil, prenosi CdM.\nĐalović je u svađi sa stručnim štabom i upravom Budućnosti, nalazi se pod suspenzijom, a ukoliko ne dođe do preokreta, 34-godišnji napadač će napustiti plavi tabor. I to će pokušati da iskoristi Rudar, koji ima ozbiljne ambicije naredne sezone.\nKako smo čuli, robusni špic bi u Pljevljima imao ulogu vođe, bio bi produžena ruka trenera na terenu i imao bi uticaj na mlade igrače. Pitanje je samo da li se se Đaloviću ide u Pljevlja…\nA dok čekaju čovjeka koji je prošle godine postigao 14 golova, “rudari” su dogovorili 12. pojačanje Dejan Kotorac je novi igrač Rudara! Transfer mladog reprezentativca Crne Gore je iznenadio sve, pošto je 21-godišnji vezista već bio viđen kao novi igrač Grblja.\nMeđutim, došlo je do preokreta, pa je Rudar ugrabio dijete Bokelja koje je Kotor napustilo nakon što su bokelji ispali iz Telekom 1. CFL. Prije Kotorca opremu “rudara” su zadužili Jasmin Agović, Armin Bošnjak, Milivoje Mrdak, Aleksandar Macanović, Jovan Baošić, Ivan Mijušković, Miloš Bulatović, Nemanja Kartal, Edvin Kuč i Miomir Đuričković.\nFK Rudar Radomir Đalović\nRudar na Partizan, Budućnost protiv Slovaka\n20. 06. 2018. 5\nVukotić: Rudar mora da ostane konkurentan\nJači za Đalovića čekaju start lige\n25. 07. 2017. 0


Preminuo dugogodišnji trener ŽOK Luka Bar Žarko Stajović | Analitika - Informativni Portal\nPreminuo dugogodišnji trener ŽOK Luka Bar Žarko Stajović\nOdbojkaški trener Žarko Stajović umro je juče u 73. godini poslije kraće bolesti.\nObjavljeno: 25. 08. 2019 - 22:17\nOn je čitav svoj život posvetio odbojkaškom sportu, ali bio i utemeljivač ženske odbojke u Crnoj Gori.\nSve je počelo 1980 godine kada je postao trener MOK Mornar, da bi pet godina kasnije oformio i ženski odbojkaški klub Mornar sa kojim je takođe imao velikog uspjeha.\nTakav posvećen rad prema odbojkaškom sportu početkom 90-tih, prepoznali su u gradu, kao i čelni ljudi barskog i crnogorskog privrednog giganta Luke Bar i formiran je ŽOK Luka Bar sa kojim je Žarko bukvalno krenuo od nule i za kratko vrijeme doveo ovaj klub do međunarodno prepoznatljivih granica.\nU sezoni 1994/95. popularne barske “sirene” su se u tadašnjoj ex- Jugoslaviji domogle Prve “B” lige gdje su provele tri sezone, a potom pod njegovim vođstvom u sezoni 1997/98. izborile i plasman u najviši rang Prvu “A” ligu ex Jugoslavije.\nVrlo brzo Baranke su stekle kult velike i dobro organizovane ekipe i u novom rangu takmičenja, boreći se sa u to vrijeme sa veoma jakim odbojkaškim centrima i ekipama poput Crvene zvezde, Poštara, Radničkog.\n“Sirene” su pod vođstvom trenera Stajovića kao četvrtoplasirane u ligi izborile i veliko međunarodno takmičenje CEV Kup, a bile i redovne učesnice završnice Kupa SRJ.\nNakon manje pauze Stajović je u još jednom navratu bio šef stručnog štaba Luke Bar u sezoni 2000/01, dok je u kratkom periodu bio i trener Studentskog centra iz Podgorice.\nPotom se posvetio stvaranju MOK Luka Bar gdje je takođe za kratko vrijeme napravio respektabilnu ekipu, kao i radu sa mlađim kategorijama u barskom i crnogorskom odbojkaškom šampionu.\nPod njegovom trenerskom palicom stvoreno je na desetine sjajnih odbojkašica i odbojkaša od kojih su mnogi i sada istaknuti članovi ženske i muške seniorske reprezentacije Crne Gore.\nŽarko Stajović sahranjen je danas u 15 sati u zetskom selu Ponari.\nTagovi: Žarko Stajović


Javna rasprava o rušenju autobuske stanice | Aleksinačke vesti - novosti Aleksinac\nPočetna | Najave i obaveštenja | Benzin umesto autobusa\nfudbal Napredak KK izbori SNS Aleksinački Rudnik košarka Aleksandar Vučić saobraćaj Aleksinac.Net predsednik opštine Crveni krst DS festival opština Ivan Dimić Centar za kulturu i umetnost NATO Miodrag Tasić Dveri Beograd intervju pozorište budžet Niš škole Žitkovac Dušan Ostojić hapšenje Nenad Stanković Radio Aleksinac\nTu informaciju je odbornicima SO Aleksinac saopštio Dalibor Marković iz nadležne opštinske službe.\nProjekat je stavljen na uvid građanima svakog dana do 28.1. u periodu od 12-14h. Svojim primedbama i predlozima građani su u prilici da poboljšaju ponuđeno rešenje.\nPlanom je predviđeno da se polovina postojeće autobuske stanice sruši i na tom prostoru izgradi benzinska pumpa.\n# Niš ekspres opština autobuska stanica SO Aleksinac benzinska pumpa Dalibor Marković idejno rešenje urbanizam\nZalosna sova 25.01.2017.\nGlupa ad hok poslovna ideja, koja verovatno treba da popuni rupe u necijem budzetu i donese brzu zaradu. Ko god da tu napravi pumpu, ne moze mnogo da profitira, mozda u pocetku, ali nikako i na duzi vremenski perid. Ne znam zasto se nekome toliko zuri, ta zgrada moze i bolje da se upotrebi. Jednom kada zatvore pumpu, ostace veliko nista.\nUmesto da postojecu autobusku stanicu koja je jedna od lepsih i vecih u Sbiji ofarbaju, okrece i osvetle, oni prave nebulozne planove na stetu grada i gradjana,sramota bre naprednjaci to je gradsko zemljiste koje ste prodali za badava,dokle bre vise\nPrijatelji moji ,dragi citaoci, mozete Vi misliti sta god hocete o mojim recima, mozete se ljutiti ili realno sagledati citavu situaciju u okupiranoj zemlji Srbiji, Vi, dakle narod, se realno vise ni za sta ne pitate...Vi ste broj, poreski obveznici,Vi ste zapravo nesto kao cipovana marva, Vi ni izborima vise ne mozete promeniti nista, okupirani ste, za sitne novce dirincicete i bicete sretni sto imate nekakvog posla,vasa deca, koja su pismenija od Vas ,su to dobrim delom prepoznala i beze iz ove doline placa, u predstojecem periodu bice izrazena potreba za geronto gomacicama i medicinskim sestrama, starackih domacinstava bice sve vise,kao i socijalnih slucajeva i porasta kriminala svih oblika...Javna rasprava o autobuskoj stanici je obicna maskarada,kao i skorasnja lakrdija sa vozom na liniji Beograd Pristina. Sta Vam se nudi kao alternativa, nista nazalost, sto je najgore. Sedite kuci, kacite objave na drustvenim mrezama, cekajte da neko umesto Vas uzme Vasu sudbinu u svoje ruke.Prosetajte do autobuske, vodite strucnu raspravu,zatim ogovarajte ,vodite kasablijsku palanacku politiku, kad Vam dogori do nokata zalite se na losu karmu samo nista sami ne preduzimajte.......\nAko, ako. Prodajete sve. Nema potrebe za bilo kakvom raspravom. Neko ce staviti potpis i pare u džep, a onaj drugi koji je dao pare ce napraviti pumpu. To je nešto sto je odavno u planu.\nAko želite da udišete isparenja nafte, dok čekate okasneli autobus, podržite ovu ideju...\nTako nešto nema nigde!\nBolje asfaltirajte neprohodne ulice nego što pored dve benzinske pumpe na 200m pravite i treću,veoma glupo hahaha.Ovom glupom investicijom nećete dobiti ništa a recimo asfaltiranjem ili nečim još pametnijim možda i dobijete neki glas na predstojećim izborima.\nSugradjani, iz vasih komentara vidim da ste misljenja da nasa stanica treba da ostane , a ne da "preraste" u benzinsku pumpu. Zakon nam je kao gradjanima dao vrlo malo vremena ( samo sedam dana, od kojih je sada ostalo jos samo dva) da se izjasnimo sta o tom pitanju mislimo. Potrebno je da do , odnosno zakljucno sa 28.1.2017.god. dostavimo opstini svoje primedbe na predlozenu promenu na nasem javnom zemljistu-gradska autobuska stanica. Ako to ne uradimo blagovremeno ostavljamo mogucnost da onaj ko je ovu glupost u prostoru predlozio , zbog toga sto nema zvanicnih prigovora na njegov predlog, glupost realizuje.\nMarina Solunović 26.01.2017.\n***Ovi komentari su interesantni ali ih zakon ne tretira nikako. Da bi se o vašem stavu prema konkretnom pitanju nadležni za donošenje odluke o prihvatanju ili odbijanju ovog predloga NIŠ EKSPRESA, po zakonskoj obavezi morali zamisliti, neophodno je da do (zaključno sa) 28.1.2017.god. dostavite opštinskoj upravi u pisanoj formi svoju primedbu na ovaj predlog.\nSta ce biti i ko ce snositi posledice ako kojim slucajem, ne daj Boze, benzinska pumpa eksplodira a autobuska u to vreme puna putnika?\nDa pojasnim, Zakon je napravljen po meri investitora, Zakon o radu po meri poslodavaca, gradjanin pokorni, radnik je tu za eksploataciju,da sluzi kao moneta za potkusurivanje, tupa radna snaga ,citav sistem je zapravo postavljen,napravljen po meri Vladajuce nomenklature,isto je i sa Zakonom o legalizaciji objekata,da jos vise uprostim, svi Zakoni ,pregovori o Kosovu i Metohiji u Briselu ,sve prevare koje provode po direktivama,diktatu, danasnji namesnici Zapada, vlastodrsci, sluze zamajavanju, odvracanju paznje ,na sve tezi zivot obicnog coveka, i ovo sto se radi na nizem nivou je usmereno protiv obicnog coveka, iako ce neko reci , bice tu radnih mesta, da da, na kilometar uokolo postoje cetiri benzinske stanice,tik ispod zelene oaze naseg nekad divnog gradica,gde su ekolozi, gde je logika, ispod naseg gradskog parka Brdjanke tempirana bomba, bespredmetno je dalje pricati,to je vec zacrtano i tako ce biti,nameti su nam gori nego za Turskoga vakta i narod vise ne moze ni cestito promisliti sta mu sve rade, sam je birao,sam sebi skrojio sudbinu.Pitanje je samo do kog stepena mazohisticki narod moze sve ovo izdrzati i gde je crvena linija.....\nNINJUTSU FOREVER 26.01.2017.\nAlo bee ljudi, pa gde to u svetu ima da tik uz stanicu stoji pumpa?! Prvo, nije bezbedno, drugo, rusi se jedna arhitektonska celina, da bi se ostavio njen deo!! Pa na sta ce to da lici, na Frankenstajna?!\nSmesni smo!!! 26.01.2017.\nDakle nas biznismen sa Morave,pardon Bosfora je bas podmazao dzepove !!!!Gospodo iz opstine nemojte da se stidite,kupite nove automobile,renovirajte stanove i kuce !!!Mislim bilo bi smesno a da vam novac cami na racunu!!!A moze i za opstinu ferari da se kupi!!1\nNeko sa strane 27.01.2017.\nNe treba nikakva nova pumpa tu. Ne treba rusiti tu zgradu, samo je fino renovati.\nNekada je to bila jedna od najlepsih stanica u srbiji,ali od kada je napravljena njeno odrzavanje je prepusteno zubu vremena,nista nije uradjeno,i zato je sada krajnje vreme da se poradi na krecenju,farbanju,ulepsavanju..a benzinska pumpa bi tu bila suvisna\nMi malo stariji se secamo lepog restorana na terasi.\nSta cete preko puta ce vam u kasarni biti smestene izbeglice iz Irana, Avganistana, Pakistana i drugih zemalja. Zar ne vidite da kasarnu predaju Vulinu da ovde gradi kamp.\nljudi zna li se sta je odluceno o nasoj autobuskoj stanici ?\nPo nekim neproverenim informacijama vlasnik Bosfora je kupio polovinu autobuske stanice,tacnije 5,6,7 peron itd sve do kraja.\nOdbijen predlog nove autobuske stanice\nRuši se autobuska stanica\nAzilanti umesto investitora


pink.rs | Hoti "zaboravio" na vrlo precizan Dogovor o zvaničnim posetama iz 2014. godine\nIzvor: kosovo-online.com, Foto: Tanjug AP/Visar Kryeziu ||\nPremijer Kosova Avdulah Hoti putem objave na Fejsbuk nalogu danas je saopštio da ne postoji sporazum između Beograda i Prištine o posetama srpskih zvaničnika Kosovu, i ponovio da će svaki zahtev za posetu analizirati nadležne institucije pre odobrenja ili odbijanja, ali činjenice ga demantuju.\nDogovorom "Zvanične posete“ procedura najave i realizacije poseta je detaljno regulisana, vremenski rokovi u kojima treba da budu preduzete radnje u vezi sa najavom poseta, kao i kategorije zvaničnika koji su obuhvaćeni režimom zvaničnih poseta između Beograda i Prištine.\n"Institucija koja upućuje zahtev šalje obaveštenje direktno oficiru za vezu strane koja je domaćin posete, upućujući kopiju zahteva oficiru za vezu strane koja upućuje zahtev za posetu. Čim dobije obaveštenje, oficir za vezu odmah će potvrditi prijem.\nКopija prigovora upućuje se EU (kako Delegaciji EU u Beogradu, tako i Кancelariji Specijalnog predstavnika EU u Prištini), koja će posredovati u slučaju potrebe“.\n"Prvu grupu čine predsednik, premijer, zamenici premijera, predsednik Skupštine i ministri unutrašnjih poslova, spoljnih poslova i odbrane. Obaveštenje za ovu kategoriju mora se uputiti najmanje 72 časa unapred, a svi eventualni prigovori moraju se uputiti tokom prvih 48 časova“.\n"Obaveštenje za ovu kategoriju mora se uputiti najmanje 48 časova unapred, a svi eventualni prigovori moraju se uputiti tokom prvih 24 časa“.\nU dogovoru je precizirano da se obaveštenja moraju uputiti tokom radnog vremena, od ponedeljka do petka do 17 časova, kao i to da rokovi teku bez obzira na radne i neradne dane.\nPredviđene su i vanredne situacije u kojima dva oficira za vezu mogu da postignu "ad hoc“ dogovor.\n"O svim eventualnim izmenama programa posete mora se izvestiti najmanje 24 časa pre posete. U slučaju manjih kašnjenja tokom posete, domaćin će pokazati fleksibilnost“, navodi se u sporazumu.\nTakođe su predviđeni imenovani zvaničnici koji će imati pristup i jednoj i drugoj strani zaduženi za logističke informacije i pripremu posete.\nA posete zvaničnika „sprovodiće se tako da se unapređuje proces normalizacije odnosa ili da se pruža doprinos sveukupnom radu u kontekstu dijaloga uz posredovanje EU“.\nU "Informaciji o sprovođenju Dogovora o zvaničnim posetama“ Kancelarije za KiM navodi se da je u oktobru 2015. godine Dogovor proširen i dopunjen odredbom kojom se omogućava redovan i pojednostavljen režim poseta za po jedno lice svake strane, za koje će se dostavljati samo logističke informacije kako bi se omogućila priprema i realizacija poseta“.\nU skladu sa tom odredbom, srpska strana je imenovala Marka Đurića, tadašnjeg direktora Кancelarije za КiM i svog glavnog pregovarača, kao zvaničnika na koga će se primenjivati taj poseban režim najave i realizacije poseta.\nNakon njegovog odlaska sa te dužnosti u oktobru 2020. godine, srpska strana je, u skladu sa istom odredbom imenovala novopostavljenog direktora Кancelarije za КiM Petra Petkovića.\nU pomenutom izveštaju se takođe navodi da „srpska strana u potpunosti poštuje Dogovor, Priština od početka opstruiše njegovo sprovođenje, pokušavajući da na različite načine onemogući kretanje srpskih zvaničnika na Кosovu i Metohiji“.\nMinistarka spoljnih poslova Meljiza Haradinaj Stubla je poručila, ipak, da "jedinstveno i trajno za sve buduće zahteve Vučića i ostalih važi da nemaju dozvolu da poseti Kosovo osim ako ne tražite oproštaj za genocid počinjen nad našim narodom“.\nPoslanik Alijanse za budućnost Kosova Daut Haradinaj podržao je odluku ministarke spoljnih poslova o zabrani ulaska na Kosovo predsedniku Vučiću.\nLajčak upozorio Hotija: Sloboda kretanja je garantovana briselskim sporazumima (FOTO)\nKANCELARIJA ZA KIM O SKANDALU NA JARINJU: Zabrana da Vesić poseti Kosovsku Mitrovicu najflagrantnije je kršenje sporazuma kojima se reguliše sloboda k\nGORANU VESIĆU ZABRANJEN ULAZAK NA KOSOVO I METOHIJU! Kosovska policija pojačana sa dva džipa zaustavila delegaciju iz Beograda na Jarinju


Završen turnir u malom fudbalu “Gacko 2018” – Opština Gacko\nZavršen turnir u malom fudbalu “Gacko 2018”\nU petak, 14. septembra, finalnim utakmicama i dodjelom diploma, pehara i medalja za najbolje igrače, završen je još jedan tradicionalni Turnir u malom fudbalu “Gacko 2018”, za mlađe kategorije. Organizatori, JU „Kulturno – sportski centar“ i FK „Mladost“ Gacko, kažu da je na turniru učestvovalo 19 ekipa i oko 150 djece, a sve je proteklo u najboljem redu.\n“Turnir je prošao bez ikakvih problema i povreda. Bila je velika zainteresovanost, pa su na svakoj utakmici tribine bile popunjene. Ovo postaje tradicionalni turnir koji okuplja veliki broj djece iz našeg grada”, ističu organizatori.\nTurnir je počeo u ponedeljak 10. septembra, a pravo učešća imala su djeca od 2002. godišta i mlađa, podijeljena u 4 kategorije.\nU kategorji 2002-2003, ekipa “Vanzemaljci” pobijedila je ekipu “Ljivor”, rezultatom 2-1. Najbolji igrač u kategoriji bio je Todor Davidović, najbolji strijelac Rade Papović, a najbolji golman, Radenko Matković.\nU kategoriji 2004-2005, ekipa “Priglavak” bila je bolja od “Hasova” i u finalu zabilježila rezultat 4-2. Najbolji igrač u ovoj kategoriji bio je Filip Slijepčević, najbolji strijelac – Bojan Beatović, najbolji golman – Borivoje Govedarica.\nU kategoriji 2006-2007, ekipa “Ratko Mladić” u finalu je savladala ekipu “Avtovac” rezultatom 2-0. Najbolji igrač u ovoj kategoriji bio je Nikola Stajić, najbolji strijelac – Miloš Grčić, najbolji golman – Nemanja Rajković.\nU kategoriji 2008 i mlađi, ekipa “Gazde Gacko” pobijedila je ekipu “Majstori Gacko” rezultatom 1-0. Najbolji igrač u ovoj kategoriji bio je Arsen Mandić, najbolji strijelac – Andrija Tepavčević i najbolji golman – Sergej Radović.\n17.09, 2018\tby Opština Gacko in Novosti


Haos u Gimnaziji: Tukli se đaci, roditelji i nastavnici – Borba\nJedan tinejdžer zadobio je povredu glave dok je još nekoliko njih lakše povređeno u tuči koja je u četvrtak u popodnevnim satima izbila u Gimnaziji „9. maj“ u Nišu, u kojoj su, pored učenika, učestvovali i nastavnici, ali i jedan roditelj.\nKako „Novosti“ saznaju, tuča se dogodila u 3. razredu Gimnazije, juče, za vreme 5. časa, kada su dva mladića iz Trgovinske škole, za koje se sumnja da su bili u alkoholisanom stanju, ušla u kabinet za hemiju tražeći svog druga, kog nisu zatekli u učionici.\n„Tada im je jedan dečko opsovao majke, oni su izašli iz učionice, zalupili vratima i nakon par minuta su se vratili sa nekim granama. Svi su krenuli da vrište, Ušli su i krenuli su da udaraju tog istog momka koji je opsovao, onda je uletela njegova devojka, koju su u par navrata šutnuli. Zatim je drug uspeo da siđe dole da zatraži pomoć do kancelarije i tu se našao roditelj koji je vojno lice i jedan domar. Dva profesora i domar jedva su uspeli da smire mladiće“, kaže sagovornik „Novosti“.\nDirektor Gimnazije „9. maj“ Nebojša Lekić kaže da pretučeni učenik uopšte ne poznaje dvojicu mladića koji su upali na čas.\nMladost hvale vrijedna uzdanica srbije


Kuva u Barseloni: Mesi traži direktorovu glavu\nProširena Mesijeva lista za odstrel\nKako danas izveštavaju španski mediji, igrači Barselone predvođeni Lionelom Mesijem, posle frustrirajućeg ispadanja od Juventusa u četvrtfinalu Lige šampiona, već su se okrenuli narednoj sezoni.\nLiga šampiona je završena, a ako u nedelju zakažu u El Klasiku, izgubiće sve šanse da odbrane titulu. Jedini trofej koji im se realno smeši je Kup Kralja, pošto u finalu igraju protiv Alaveša.\nŠpanski novinari tvrde kako su svi igrači Barselone svesni da je završena jedna era. Mesi je već navodno napravio spisak igrača koje ne želi da vidi u klubu naredne sezone, a navodno je ta Mesijeva lista za odstrel proširena čovekom koji posao ne radi na terenu.\nMesi navodno ucenjuje upravu glavom sportskog direktora Roberta Fernandesa.\nReč je o čoveku koji odgovoran za dovođenje Alkasera i Andre Gomesa, a Mesi veruje kako klub s Fenrnadezom na mestu sportskog direktora nema svetlu budućnost. Međutim nepoznata je reakcija uprave kluba.\nMalinga pre 11 meseci\nJa mislim da postoji samo jedno ime u Barseloni za odstrel, covek koji pravi losu atmosferu, za koga Barselona moze da uzme 150 miliona od nekih Arapa ili Kineza da je pametna jer iga svoju pretposlednju sezonu u dobroj formi i covek koji ne pretrci ni 8 km po utakmici, da ne govorimo o defanzivnim zadacima.\nOdgovori 135 55\nZvezdas Zvezdasevic pre 11 meseci\nPatuljak je as ali je kao covek ito tako "patuljak" on je oterao Etoa,Ibrahimovica... on je iznad Barselone u barsi su dozvolili da im patuljak bude iznad svih trazili ste gledajte!!! Cavi je GOSPODIN!!! o Inijesti ne treba trositi reci rak rana barse je MESI!!!\nOdgovori 92 59


od Knjiški moljac taj Pet Maj 05, 2017 11:45 am\nRe: Ijan Pirs\nod Knjiški moljac taj Pet Maj 05, 2017 11:46 am\nEnglez Džonatan Argajl, istoričar umetnosti, uhapšen jezbog skitnje dok je u jednoj rimskoj crkvici tragao za davno zaboravljenom Rafaelovom slikom. Iako general Botando iz italijanskog Nacionalnog tima za krađe umetničkih dela nema mnogo poverenja u Džonatanove teorije, njegova ljupka saradnica Flavija di Stefano zainteresovana je za ideju o izgubljenom klasiku, a i za samog Džonatana. Međutim, usred otkrivanja slike i publiciteta koji ona izaziva širom sveta, pokreće se novi niz događaja – najpre uništavanje slike, zatim i ubistvo. Pojavile su se činjenice o pravoj prirodi dela, pa Botando šalje Flaviju i Džonatana da ih istraže i ne sluteći da će njih dvoje u potrazi za istinom jedva izvući žive glave.\nod Knjiški moljac taj Pet Maj 05, 2017 11:48 am


Ogledi o bolu - neurofilozofska istraživanja : Nikola Grahek : 86-83353-30-3 : Knjizara.com: Knjige\nNikola Grahek (autor)\nIma li bola bez ikakve bolnosti ili bola bez i najmanje patnje? Ima li okolnosti bez bola ili bolnog osećanja bez oseta bola? Ako ovakvi krajnje neobični ili čudnovati bolovi postoje, kako su oni mogući i nako kojim osnovama ih valja objasniti? Čemu nas oni mogu naučiti kada je reč o samom našem doživljaju bola? Mogu li nam oni razotkriti stvarnu složenost bola, njegove ključne konstitutivne elemente, kao i pravu ulogu koju ti elementi igraju u našem ukupnom iskustvu bola? Ukazuju li nam oni na pravi sklop i sadejstvo nervnih struktura i mehanizama koji opslužuju bol?\nMožemo li tesnu vezu između doživljaja bola i aktivnosti ovih struktura i mehanizama načiniti prozirnom ili razumljivom? Moramo li, u svetlu novih saznanja koje nam pružaju neuronauke, preinačiti ili čak odbaciti naše duboko ukorenjene intuicije i pojmove o bolu?\nOstali naslovi iz oblasti: Psihologija , , Filozofija\n2002; Broširani povez; latinica; 21 cm; 149 str.; 86-83353-30-3;\nIzdavač: Otkrovenje; 2002; Broširani povez; latinica; 21 cm; 149 str.; 86-83353-30-3;\nOdnos duha i tela\nNikola Grahek: "Ogledi o bolu–neurofilozofska istraživanja"; izdavač "Otkrovenje", Beograd, 2002.\nSa izuzetkom onih koji su od rođenja ili usled nekog poremećaja neosetljivi na bol, svi dobro znamo kako izgleda osećati bol. Neuronaučnici, pak, istražuju nervne strukture i mehanizme koji su uzročno odgovorni za nastanak tog oseta. Šta preostaje filozofu? Odgovor na ovo pitanje nalazimo u knjizi "Ogledi o bolu – neurofilozofska istraživanja" (Beograd: Otkrovenje, 2002) Nikole Graheka, profesora filozofije na Filozofskom fakultetu u Beogradu.\nU svom neurofilozofskom istraživanju bola, Grahek prvo pruža iscrpnu kliničku sliku tog fenomena, zatim izlaže prihvaćena neurološka objašnjenja, da bi onda kao filozof dobijene naučne rezultate uporedio sa duboko ukorenjenim intuicijama i pojmovima koje smo formirali na osnovu iskustva o bolu. Pisana sjajnim stilom, Grahekova knjiga nas poput najboljih detektivskih romana uvlači u misterije našeg doživljaja bola i vodi do njihovog mogućeg razrešenja.\nNajzagonetnija su dva neočekivana, čak naizgled nezamisliva, fenomena koje nam klinička evidencija predočava: slučajevi osoba koje su kadre da osećaju bol, ali ne i da budu u stanju bola ili da zbog njega pate, i slučajevi osoba koje mogu biti u stanju bola ili patnje, a da ne osećaju bol. Ovi slučajevi upućuju na zaključak da bol: (1) uprkos tome što izgleda kao prost, homogeni doživljaj, jeste složen iz senzorno-diskriminativne, emocionalno-kognitivne i bihejvioralne komponente, koje se obično javljaju zajedno, ali mogu postojati odvojeno; (2) lišen afektivnih, kognitivnih i bihejvioralnih komponenti, gubi svaku reprezentativnu i motivacionu snagu, pa više ne predstavlja znak ili signal pretnje, opasnosti ili oštećenja; (3) lišen senzorno- diskriminativnih komponenti, postaje senzorno neodređen, usled čega više ne može biti razdvojen od drugih neprijatnih oseta, niti zadržava informativnu moć u pogledu lokacije, intenziteta, temporalnog profila i prirode povređujućih nadražaja.\nPrva važnija filozofska implikacija tiče se suprotstavljenih subjektivističkih i objektivističkih shvatanja bola: prema prvom tumačenju, oset bola sa svojim osobenim kvalitetom (kako izgleda osećati bol) predstavlja suštinsku komponentu našeg celokupnog doživljaja bola; prema drugom gledištu, osećanje bola valja razumeti samo kao svest o objektivnom telesnom stanju, kao opažaj ili senzornu predstavu telesnog oštećenja. Slučajevi u kojima subjekt oseća bol ali ga ne doživljava kao opasnost (tzv. asimbolički bol) upućuju kako na pogrešne tako i na ispravne strane u oba ova shvatanja bola, pomažući nam da sagledamo pravu ulogu oseta bola u celokupnom doživljaju bola, kao i način na koji bol za nas predstavlja fizičko oštećenje našeg tela ili bar pretnju da do takvog oštećenja može doći.\nNajveća misterija javlja se u kontekstu kartezijanskog problema odnosa između duha i tela. Pozivanje na bazične nervne strukture i mehanizme koji su uzročno odgovorni za pojavu bola suočava nas sa takozvanim "teškim" problemima vezanim za fenomen svesti, pitanjima koja se tiču razumljivosti veze između subjektivnog iskustva bola i aktivnosti odgovarajućih nervnih struktura i mehanizama kao objektivnih ili fizičkih entiteta i procesa: Zašto uopšte aktivnost ovih struktura i mehanizama dovodi do pojave oseta bola, a ne do pojave nekog drugog oseta? Zašto onda uopšte dovodi do pojave bilo kakvog oseta ili svesnog doživljaja?\nU završnom poglavlju knjige Grahek se bavi ovim pitanjima, razmatrajući načelnu mogućnost uspostavljanja inteligibilnih ili shvatljivih psihofizičkih veza. Njegov krajnji teorijski cilj nije da reši ili razreši "teške" probleme vezane za naš svesni doživljaj bola, već pre da ove probleme oslobodi prevelikog tereta koji sa sobom nose i nameću nam ga pri traganju za razumevanjem fenomena svesti.\n"Ogledi o bolu" predstavljaju krunu Grahekovog višegodišnjeg proučavanja fenomena bola. Njegova promišljanja tog fenomena originalna su i podsticajna, ali u isti mah i empirijski zasnovana na pažljivo prikupljenoj kliničkoj, eksperimentalnoj i neurofiziološkoj evidenciji. Odolevši iskušenju da ponudi još jednu filozofsku teoriju o bolu koja bi trebalo da na konkluzivan način podupre ili podrije dublje metafizičke, semantičke i epistemološke intuicije na kojima počivaju subjektivistička ili objektivistička stanovišta u filozofiji duha, on je sebi postavio odmereniji cilj: da proceni kako tačne tako i pogrešne strane ovih intuicija i da tako pokaže kako jedan manje doktrinaran i uravnoteženiji pristup proučavanju moždano/mentalnih fenomena može biti teorijski plodan i koristan. Zahvaljujući tome, Grahekova knjiga nema samo užestručni, filozofski značaj, već predstavlja multidisciplinarnu, obuhvatnu, sintetičku i razjašnjavajuću studiju o bolu koja pokreće i rasvetljava niz širih pitanja o shvatljivosti psihofizičkih veza.\nSve reči pohvale Grahekovoj knjizi mogu se smestiti u jedan podatak: ona kod nas nije proglašena za najbolju knjigu iz oblasti filozofije u 2002. godini, ali će zato u proleće 2004. biti objavljena u najprestižnijoj svetskoj ediciji koja pokriva teme iz filozofije psihologije i srodnih disciplina – MIT Press, Bradford Books.


PLANETA ŽALI ZBOG ATALANTE: Klub iz Bergama se na herojski način oprostio od LŠ | Novosti.RS\nFoto: Tanjug/David Ramos/Pool Photo via AP\nTugovao zbog virusa korona, koji je odneo mnoge živote u tom okrugu, a radovao se zbog Atalante koja je dobrom igrom mamila osmehe i simpatije ljubitelja fudbala u celom svetu i tako ostavila dubok trag. Maltene, cela planeta žali što je sinoć italijanska ekipa nesrećno poražena u četvrtfinalu LŠ od PSŽ u Lisabonu (1:2).\n- Ja mojim igračima mogu samo da se zahvalim. Bili smo blizu, tako blizu... Ali, detalji su ti koji odnose prevagu u mečevima Lige šampiona. Neki slobodni udarci, neki momenti, neke situacije... na njih mislim kada kažem da oni određuju ko prolazi dalje, a ko ne - istakao je trener Atalante Đan Pjero Gasperini, čiji je tim vodio do 90. minuta.\nSa trenerom se složio i Martin de Ron, vezista tima iz Bergama.\n- Dobro smo igrali u prvom poluvremenu, tada smo baš namučili Parižane, jer smo ih pritisli i stvarali šanse. U drugom delu meča smo se malo povukli. Protiv njih i morate da se branite sa svih 11 igrača, što smo mi i činili, ali smo onda doživeli nesrećne momente na kraju. U ovom trenutku, to je baš bolno. Znam da su svi ponosni na naš tim, na ovaj klub, ali sada osećam razočaranost. - rekao je De Ron.\nNEJMAR: MI SMO PORODICA\nFUDBALER Pari Sen Žermena, Nejmar, bio je jedan od najzapaženijih igrača na meču protiv Atalante.\n- Nisam ni pomislio da ćemo biti eliminisani. Idemo u finale, to želimo, pa trofej. Bilo je teško, ali mi smo odličan tim i prava porodica - istakao je Brazilac.\nZa prolaskom u polufinale žalio je i nesuđeni heroj, strelac Mario Pašalić.\n- Šteta! Bili smo tako blizu, ali... To je Liga šampiona. Tu prolaze baš takve ekipe, one koje mogu dati dva gola u dva minuta. Razočaranje je tu, utučeni smo i žalosni, ali sada želimo da se pripremimo za iste ovakve nastupe u LŠ sledeće sezone. Napravili smo sve što smo mogli... Ekipe sa ovoliko individualnog kvaliteta mogu vas poraziti u bilo kojem trenutku. Dokazali smo da se možemo boriti s najjačim evropskim klubovima, pokušaćemo biti takvi i sledeće sezone koja će ubrzo doći - rekao je Pašalić.\nOvogodišnji rezultati daju Atalanti za pravo da pred svima stoji nadmena i da se ekipe koje imaju ogroman budžet pred njom crvene. Ove sezone zauzela je visoko treće mesto u Seriji A i umalo nije pomrsila konce apsolutnom gospodaru Italije Juventusu. Pored dobrih partija u domaćem prvenstvu "boginja provincije" je zabeležila zapažen rezultat i u Evropi, iako je na evropski put krenula veoma loše. U grupi sa Mančester sitijem, Šahtjorom i Dinamom iz Zagreba osvojila je samo sedam bodova, doživela dva teška poraza od Dinama (4:0) i Mančester sitija (5:1), ali je u poslednjem kolu grupne faze izbegla eliminaciju.\nU osmini finala lako je izbacila Valensiju i tu je pridobila srca mnogih gledalaca širom sveta. Onda je došao PSŽ, sa zvezdama poput Nejmara, Mbapea i Ikardija. Pravi susret Davida i Golijata. Iako su svi ljubitelji fudbala posmatrali Atalantu kao potencijalno iznenađenje i tim koji iz senke može da se domogne trofeja Lige šampiona, ona je ipak u tome sprečena jer su Parižani bili prevelik zalogaj.\nZanimljivo je da se strateg plavo-crnih, Gasperini, odlučio za ofanzivnu taktiku i nije "parkirao autobus" ispred gola, iako je imao naspram sebe tim koji je tri puta skuplji od njegovog. I to je dokaz zbog čega je Atalanta toliko voljena ove sezone.\nFK Atalanta FK PSŽ Liga šampiona fudbal


Izvor: Scandal.rs, 16.Jan.2020, 19:51\nNakon što je Kristina Kovač sestri Aleksandri, koje se javno odrekla pre nekoliko godina, uputila komentar putem društvene mreže, oglasila se i ona ubrzo potom! Sestre su u sukobu od 2014. godine, a javnosti je to otkrila Kristina objavom na društvenoj mreži gde je napisala da se odriče svoje sestre i ostatka porodice. –Ja sam The post Nakon Kristine, oglasila se i Aleksandra Kovač! NEĆE JOJ SE DOPASTI! appeared first on Scandal portal.\nJašar Ahmedovski OCRNIO Sašu Popovića: Štancuje pevačice koje NEMAJU POJMA!\nIzvor: Scandal.rs, 17.Jan.2020, 00:51\nJašar Ahmedovski važio je za jednog od najpopularnijih pevača bivše Jugoslavije, ali ga poslednjih nekoliko godina sve manje ima u javnosti. On je u iskrenom razgovoru progovorio o kolegama, nezavidnoj situaciji na estradi i kumstvu sa direktorom “Granda” Sašom Popovićem, a potom istakao da...


Reality klan Kardashian-Jenner ponovo je u centru pažnje. Kourtney Kardashian udala se na Santa Barbari za Travisa Barkera, a Kylie Jenner se istog dana na dodjeli Billboard muzičkih nagrada u Las Vegasu pojavila s partnerom Travisom Scottom i njihovom kćerkicom Stormi. Mnogi kritikuju vjenčanicu starije sestre, ali i haljinu koju je mama Kylie obukla djevojčici.\nKylie Jenner je nosila “golu” haljinu modne kuće “Balmain”, koja spada u novu generaciju ove vrste odjeće. Priča se da je u ovoj toaleti prikazala intrigantnu modnu optičku iluziju, ali i da je – što je još važnije, za kćerkicu Stormi odabrala potpuno neprikladnu garderobu.\nDjevojčica je nosila bijelu uzanu haljinu, asimetričnog kroja, koja je prava mini verzija odjeće za odrasle. Obula je takođe mini verziju dubokih patika koje najčešće nose osobe mnogo starije od nje.\n-Nepriklaldno za dijete njenih godina, glasio je samo jedan od komentara. ‘’Ovo nije haljina za djecu’’, ‘’Stormi je preslatka, ali je uznemirujuće da dijete nosi ovakvu odjeću’’, kritikovali su Kylie zbog stajlinga četvorogodišnje djevojčice.\nA post shared by Kylie jenner (@kylieslittleworld)\nStormi je od malih nogu na crvenom tepihu, pa tako je 2019. bila sa roditeljima na američkoj premijeri filma “‘Look mom I can fly”. Nosila je tada odjeću prikladniju njenim godinama od ove haljine, ali je samo njeno pojavljivanje u javnosti bilo sporno.\nPROČITAJ KNEDLA U GRLU: Dejan Dragojević čitao čestitku od mame Biljane\nNa meti kritika: Javnost šokirana odjećom koju nosi kćerka Kylie Jenner Azra Magazin.


Đoković o kricima i urlicima: Nisam robot - Sputnjik Srbija\n10:42 27 Oktobar 2020\n08:18 08.10.2020 (osveženo 10:16 08.10.2020) Preuzmite kraći link\nNovak Đoković kratko je prokomentarisao izlive emocija koji ga prate tokom cele karijere. Najbolji teniser na svetu poznat je po tome da nekada tokom mečeva ima potrebu da svoje frustracije izbaci iz sebe, najčešće putem glasnih urlika.\nTo mu je tokom karijere neretko pomagalo da zaigra bolje, da se smiri i fokusira.\nNovak objašnjava da ne može da planira kada će se pomenute situacije desiti i da one nisu nužno uvek bile dobre po njega.\n„Nisam robot, imam osećanja i prolazim kroz 'tornado' tih emocija na terenu i ponekad mi je potrebno da budem usredsređen na sebe i zatvoren, ponekad mi je potrebno da se oslobodim svega toga i pokrenem sebe na taj način. Dešavalo se da se preokrenu stvari u moju korist kada sam potpuno smiren, dešavalo se kada imam takve neke ispade i urlike da se preokrene meč kontra i da izgubim neke velike mečeve zbog toga. Nije baš to 'zlatno pravilo', da kada se to desi da bude dobro po mene, ali razumem... Došli su urlik i krik u pravo vreme“, objasnio je Đoković.\nNovak je tokom većine meča sa Pablom Karenjom Bustom bio „nem“, ali je tokom trećeg i četvrtog seta bio mnogo „vokalniji“, navodi B 92.


Naslovna O udruženju Projekti Galerija Kontakt\nIdentitet zajednice, izraz bogatstva i raznolikosti kultura, razvoj društva….sve se to mjeri odnosom prema baštini. Ona je nezamjenjivi svjedok prošlosti, fizički ostatak koji je važan podsjetnik na to od kuda smo došli, ko smo i ko želimo biti.\nUpravo ta spoznaja, ideja je vodilja ovog serijala, koji nas podsjeća na sva blaga i vrijednosti što ih naša zemlja posjeduje.\nCilj serijala je zaštititi i očuvati od zaborava kulturno-historijsko naslijeđe BiH, te informirati, educirati i podići svijest građana o značaju bh. baštine. Kroz kratke audio-vizuelne uratke, riječju i slikom predstavljamo Vam javne, sakralne i stambene objekte od kulturno-historijskog značaja za BiH.\nBotanički vrt Zemaljskog muzeja BiH\nBotanički vrt čini sastavni dio kompleksa Zemaljskog muzeja Bosne i Hercegovine i predstavlja jedini spomenik ove vrste u Sarajevu, kojeg je 1916 god. osnovao istaknuti botaničar Karlo Maly.\nStari jevrejski hram ili sinagoga ili Il Kar Grandi je prvi sakralni objekat sarajevskih Jevreja, sagrađen 1581. godine, uz saglasnost rumelijskog beglerbega Sijamuš-paše.\nGradska vijećnica u Sarajevu predstavlja najljepši i najreprezentativniji objekat iz austrougarskog perioda građen u pseudo-maurskom stilu, namjenski je podignuta za sjedište gradske uprave.\nSaborna crkva u Sarajevu je jedan od najvećih pravoslavnih hramova na geografskom prostoru Balkana, građena na inicijativu žitelja Sarajeva od 1863. godine do 1868. godine.\nBijela tabija je tvrđava na istočnoj visinskoj koti sarajevske kotline, izgrađena na prostoru srednjovjekovne utvrde koja je sagrađena oko 1550. godine.\nDespića kuća je muzejsko-izložbeni objekat u Sarajevu, koji prikazuje kulturu stanovanja bogate, trgovačke, pravoslavne porodice Despić.\nKatedrala Srca Isusova u Sarajevu je rimokatolička katedrala sagrađena 1889.godine po projektu Josipa Vancaša.\nStara pravoslavna crkva u Sarajevu prvi put se pominje 1539. godine, ali se pretpostavlja da je izgrađena na temeljima još starije bogomolje.\nAškenaška sinagoga je sinagoga u Sarajevu i treća po veličini u Evropi. Izgrađena je 1902. godine po projektu Karla Paržika.\nAli- pašina džamija\nAli-pašina džamija je nastala u doba najvećeg uspona osmanskog graditeljstva u Carigradu, tako da odražava punu zrelost stila gradnje karakterističnog za ovu vrstu objekata podignutih na teritoriji Bosne i Hercegovine.\nPodručje Bijambara, s Bijambarskom pećinom, jedno je od rijetkih izletišta koje odgovara svim ljubiteljima prirode: predstavlja pravi ugođaj za ljubitelje pećine, bistrih voda, borove šume i šumske tišine.\nEvangelistička crkva, jedina za vrijeme austrougarske uprave, izgrađena je 1899. godine, po nacrtima Karla Paržika, a danas u njoj svoju djelatnost obavlja Akademija likovnih umjetnosti u Sarajevu.\nSvrzina kuća u Sarajevu predstavlja kulturu stanovanja gradske muslimanske porodice s kraja XVIII i kroz XIX stoljeće.\nCareva džamija je jedna od prvih džamija izgrađenih u Bosni i Hercegovini i prva u Sarajevu. Izgrađena je 1462. godine, u čast sultana Mehmeda II El-Fatiha, a njenu gradnju finansirao je osnivač Sarajeva Isa-beg Ishaković.\nGazi Husrev-begova džamija, znana kao i Begova džamija je izgrađena 1530. godine u Sarajevu i smatra se kao jedna od najvažnijih džamija u Bosni i Hercegovini i na Balkanu.\nJoš od vremena Isa-bega Ishakovića, pa do danas, dobrostojeći i učeni ljudi nalazili su načina da svojoj zemlji i narodu daruju nešto što će im biti od opšte koristi i dobra, kao što su vjerski objekti, biblioteke, mostovi, hanovi, hamami.\nBosanski sandžakbeg Firuz-beg Mihaloglu osnovao je 1507. prvu medresu u Sarajevu, a za njeno izdržavanje sagradio je u ljeto godine kasnije i hamam, nasred čaršije, koji je u to doba bio najveći u gradu.\nGodine 1884., na prostoru današnjeg Trga oslobođenja Alije Izetbegovića, počinje se graditi kolodvor za konjsku željezničku prugu, a iste godine i objekat za istovar robe, te remiza za konje u ondašnjoj Rudolfovoj ulici, današnja Štrosmajereva.\nKapi-kula na Ploči predstavlja stari tip kula koje su u ratu služile za odbranu, a u miru za stanovanje čuvara. Izgrađena je između 1729. godine i 1739. godine, po nalogu Ahmed-Paše Rustempašića, tadašnjeg upravnika Bosne\nMorića han u Sarajevu je dobio naziv po svojim prvim handžijama Mustafa –agi Moriću i njegovim sinovima hadži Mehmedu i Ibrahim-agi koji su bili predvodnici desetogodišnje pobune koju spominje i Mula Mustafa Bašeskija u svom Ljetopisu, kao i mnoge otpjevane bosansko-hercegovačke sevdalinke.\nVišegradska Kapi-Kula je dio stare tvrđave Vratničkog grada. Potreba za izgradnjom Vratničkog grada je trajala 10 godina od 1729. do 1739. godine, osjetila se nakon napada princa Eugena Savojskog na Sarajevo 1697. godine, kada je spalio sve što mu je došlo pod ruku.\nRimski most i Aleja na Ilidži\nMost kao najljepši ukras jedne kulture i historije, simboličan je u spajanju nepovezanog, povezivanju krajnosti, jer njegovi krajevi ne razdvajaju, već približavaju obale i povezuju ljude, kao prostor i vrijeme.\nFranjevački samostan Žitomislići u Mostaru\nManastir Žitomislići je jedan od najznačajnijih pravoslavnih manastira Hercegovine, izgrađen krajem 16. vijeka, na ruševinama stare crkve, pod pokroviteljstvom Hrabrena Miloradovića.\nStari most u Mostaru zajedno sa starom gradskom jezgrom, odnosno Starim gradom, predstavlja neodvojivu arhitektonsku cjelinu, koja grad na Neretvi čini jednom od najšarmantnijih svjetskih turističkih destinacija.\nTekija u Blagaju, Mostar\nPrirodno-graditeljska cjelina Tekija i musafirhana sa turbetom na vrelu Bune u Blagaju kod Mostara, predstavlja vrijedan sakralno-stambeni objekat islamske arhitekture u Bosni i Hercegovini\nGrob Moše Danona u Stocu predstavlja najveće jevrejsko hodočašće u Bosni i Hercegovini, jedino u sefardskoj jevrejskoj kulturi.\nBegovina u Stocu je najveće remek djelo domaćih majstora, sjedište kapetana Rizvanbegovića.\nSrednjovjekovno mjesto - Počitelj, predstavlja gledanje u našu prošlost i naš mentalitet. On je uspravan znak opstojnosti svih naših kultura, kao i našeg trajanja.\nPećina Vjetrenica je najveća i najpoznatija pećina u Bosni i Hercegovini, zaštićeni spomenik prirode i turističko odredište u jugoistočnom dijelu Hercegovine.\nVodopadi Kravice u Ljubuškom\nVodopadi Kravice u Ljubuškom se nalaze u hercegovačkom kršu i predstavljaju jedan od najljepših, ali zasigurno i najposjećenijih prirodnih odredišta u BiH.\nStari grad, kraljevski grad, tvrđava Vranduk je srednjovjekovna tvrđava koja se zvanično po prvi put spominje 1410.godine. Smješten je u centralnoj Bosni, tačnije u Zenici.\nStari grad Gradačac\nGradačac je stari bosanski grad smješten na sjeveroistoku Bosne, na obroncima planina Majevice i Trebave, a njegovom okolinom dominira starogradska ljepotica, kula Husein-kapetana Gradaščevića.\nRusov mlin, Živinice\nRusov mlin u Živinicama je stara vodenica koja melje više od jednog stoljeća, nazvana po Omeru Kahrimanoviću, čovjeku koji je veliki dio svog života proveo u Rusiji.\nDžamija Kraljevska Sutjeska spada u red starih bosanskih džamija, a prema narodnom predanju, potiče iz 1463. godine, izgrađena po naredbi sultana Mehmeda II El- Fatiha.\nStari grad Bobovac – Kraljevski grad\nBobovac je bio ključ bosanskog kraljevstva. Kao stolno mjesto bosanskog bana Stjepana II Kotromanića koji je preduzeo prve korake na njegovoj izgradnji nešto prije polovine XIV vijeka, zatim bosanskih kraljeva od Tvrtka I do Tomaša.\nNekoć kraljevsko sjedište, a danas tiho, zabitno mjesto, Kraljevu Sutjesku, iz zaborava budi njezin franjevački samostan i crkva, koja bi mogla biti graditeljski i duhovni ukras bilo kojega evropskog grada.\nFranjevački samostan u Fojnici osnovan u prvoj polovini 14. vijeka, oduvijek je imao veoma značajno mjesto i ulogu u životu ne samo katolika nego i svih ljudi na ovim prostorima.\nTekija i turbe u Vukeljićima, Fojnica\nTekija i turbe u Vukeljićima zauzima značajno mjesto u kulturno - historijskom naslijeđu fojničkog kraja.\nNacionalni spomenik "Muslibegovića kuća" smješten je u blizini Karađozbegove Džamije u Mostaru i jedan je od najmonumentalnijih spomenika gradske stambene arhitekture otomanskog perioda u Bosni i Hercegovini.\n„DJECA POMAŽU DJECI“ – poklonjeno 1048 paketića\nUdruženje “MI” s ponosom objavljuje uspješan završetak humanitarne akcije "Djeca pomažu djeci"...\nIdentitet zajednice, izraz bogatstva i raznolikosti kultura, razvoj društva... sve se to mjeri odnosom prema baštini...\nKRATKI FILM O SARAJEVU - “SARAJEVO KROZ VIJEKOVE”\nFilm „Sarajevo kroz vijekove“ tematizira Grad od njegovog utemeljenja, 1462. godine...\nJedini način da nešto promijenite je da se aktivirate. Niko drugi to neće uraditi umjesto vas.\nUkoliko želite da finansijski podržite naše akcije,\ndonaciju mozete izvrsiti ovdje.\nŠta kažu drugi onama,\nnjihovi utisci i iskustva.\nCopyright © 2013 | Mi Udruženje


"Kabinet potpredsjednika Vlade Crne Gore je uputio javni poziv nevladinim organizacijama za predlaganje dva predstavnika/ce za člana/cu Nacionalnog savjeta za borbu protiv korupcije na visokom nivou koji je objavljen na internet stranici Vlade Crne Gore i internet portalu elektronske uprave 11. januara 2021. godine".\n"Kabinet potpredsjednika Vlade Crne Gore, saglasno članu 8 Uredbe o načinu i postupku ostvarivanja saradnje organa državne uprave i nevladinih organizacija, je na svojoj internet stranici i internet portalu elektronske uprave objavio listu predstavnika nevladinih organizacija, sa nazivima nevladinih organizacija koje su ih predložile i dostavile uredne i potpune predloge, kao i listu nevladinih organizacija koje nijesu dostavile uredne i potpune predloge 26. januara 2021.godine. Uvidom u listu kandidata i razmatrajući predloge utvrđeno je da predloženi kandidati, Vanja Ćalović Marković i Stevo Muk, ispunjavaju sve uslove iz javnog poziva, u skladu sa Uredbom, te da su njihovo dosadašnje iskustvo, istraživanja, objavljeni radovi, realizacija projekata iz oblasti antikorupcije, značajan doprinos na unapredjenju stanja u ovoj oblasti kao i kredibilitet nevladinih organizacija koje su ih predložile, opredijelile da Kabinet potpredsjednika Vlade Crne Gore donose odluku po kojoj su navedeni kandidati, izabrani za člana i članicu Nacionalnog savjeta za borbu protiv korupcije na visokom nivou", zaključeno je u saopštenju Vlade Crne Gore.\nPravi izbor ĆALOVIĆ\nPoznata po bavljenju sporednim stvarima


Montenegro International: Dalje ruke od Tuzi! | Aktuelno\nMontenegro International predano radi na izvještaju o stanju u Crnoj Gori, koji će uskoro biti upućen na sve relevantne međunarodne adrese. Ponašanje ove vlade prema nesrbima, ističu iz MI, Crnogorcima a ovaj put Albancima će nesumnjivo biti do u detalje opisano\nDok pandemija uzima danak u životima, vlada premijera Krivokapića nastavlja da pravi, ali samo na prvi pogled, diletantske poteze. Ova skupina „slučajnih partnera“, skrpljena iz raznih centara moći, svakim danom pokazuje svoje šovinističko lice, saopšteno je iz NVO Montenegro International.\nIz NVO podsjetili su na dva interesantna detalja.\n“Ministar pravde Leposavić pravi neviđen pritisak na Apelacioni sud u slučaju protiv lidera DF-a i ostalih, pominjući mogućnost da, ako Apelacioni sud potvrdi osuđujuću presudu, donijeti zakon o Amnestiji. Apelacioni sud vraća predmet na novo suđenje, sa nemuštim objašnjenjem”, poručuju u saopštenju.\nMinistarstvo zdravlja odbija donaciju od 10.000 vakcina, najavljenu 21. januara posredstvom kabineta Đukanovića, dodaju iz MI, kasnije odbijaju ponude od oko 150.000, da bi nakon 27 dana slavodobitno dočekali avion iz Srbije sa Brnabićkom i kutijom u kojoj je 2 000.\n“Koliko je izgubljeno života zbog osionosti vlade premijera Krivokapića i ministarke JBB.? Zamislite da je tih 10.000 vakcina dato najosjetljivijem dijelu populacije? Ko će izaći pred porodice preminulih da im objasni ovu situaciju jer, ne zaboravite, neko od njih je mogao primiti vakcinu i vrlo vjerovatno biti živ danas? Ipak, najveća budalaština, ALI samo na prvi pogled, je otvaranje granica Crne Gore za ulazak u državu bez PCR testa. Jer, nije u pitanju neznanje, nego izbori u Nikšiću, a da bi ponovo ušli glasači iz Srbije i BIH (republike srpske), granice moraju ostati otvorene”, ističu iz MI.\nIz NVO navode, da akteri novoformirane vlasti izazivaju novu krizu, a u prilog tome svjedoče i potezi policije koja je došla da zatvara lokale u Tuzima.\n“Vlada sa krstom u jednoj, a mačem u drugoj ruci, ovih dana izaziva novu krizu, ovaj put sa našom braćom Albancima! Ovaj put na udaru su Tuzi. Jutros, predsjednik opštine Tuzi g. Đeljošaj, revoltiran potezima vlasti, između ostaloga i policijom koja je jutros došla u Tuzi da zatvara lokale, blokirao je bulevar prema Podgorici i pozvao Krivokapića i potpredsjednika Abazovića da dođu na razgovor”, ukazuju u saopštenju.\nDan ranije, revnosni organi su pokrenuli izviđaj protiv Đeljošaja.\n“Po nalogu zamjenika rukovodioca Nikole Boričića, u Osnovnom državnom tužilaštvu u Podgorici je formiran krivični predmet povodom izjave predsjednika Opštine Tuzi Nika Đeljošaja, radi utvrđivanja postajanja osnova sumnje da je učinjeno krivično djelo pozivanje na otpor ili drugo za koje se goni po službenoj dužnosti. Predmet je dodijeljen u rad dežurnom državnom tužiocu”, saopštio je državni tužilac i portparol Vukas Radonjić.\nMontenegro International predano radi na izvještaju o stanju u Crnoj Gori, koji će uskoro biti upućen na sve relevantne međunarodne adrese. Ponašanje ove vlade prema nesrbima, ističu iz MI, Crnogorcima a ovaj put Albancima će nesumnjivo biti do u detalje opisano.\nZato opominjemo, poručuju iz NVO, Nemojte da se usudite da u Tuzi šaljete specijalne jedinice!\nPozvali su popredsjednika Abazovića, da ode u Tuzi i u miru riješi ovaj spor.\n“Abazoviću, pođi među svoj narod! Tvoja URA je dovela na vlast ovaj kleronacionalistički korpus! Objasni svojim Albancima – zašto, i koja su to demokratska dostignuća vrijedna svetosavskog iživljavanja nad Crnom Gorom i njenim građanima”, zaključuju iz MI.\nAbazovic ne smije poc u tuzi jer bi ga Albanci digli na sprdnju i plus nebi mu dali u grad uc zato ce spremiti KRIVOKAPICA!!


15.07.2018. 14:00 > 18:53\nSva dešavanja sa utakmice na "Lužnjikiju" mogli ste da pratite uživo uz Blicsport.\n96. minut - KRAJ MEČA I MUNDIJALA! Svi "trikolori" su bili koncentrisani na odbranu svog gola, te do kraja nije bilo nikakvih šansi. Francuzi su po drugi put u svojoj istoriji postali prvaci sveta, dok su Hrvati napravili najveći uspeh u svojoj istoriji.\nKRAJ MEČA: Francuska - Hrvatska 4:2 (Mandžukić a.g. 18, Grizman 38, Pogba 59, Mbape 65 - Perišić 27, Mandžukić 69)\n88. minut - "Trikolori" pokušavaju da svaki prekid produže koju sekundi više, Subašić je bez problema uhvatio loptu nakon šuta Fekira. Rakitić je probao da zapreti Ljorisu, ali je loptu poslao visoko preko prečke. Čini se da svi učesnici čekaju da Nelson Pitana odsvira kraj meča.\n85. minut - Nakon jednog slobodnog udarca Umtiti se našao na travi posle duela sa Mandžukićem. Uspeli su Francuzi da potpuno "ubiju" tempo meča, pa nema mnogo uzbuđenja u ovom trenutku. Nedostaje završno dodavanje, te Balkanci ne ulaze u šansu da postignu još jedan pogodak.\n82. minut - Svi fudbaleri se nalaze na polovini na kojoj gol brani Ljoris, a igra se često prekida faulovima. Žiru je napustio igru, a zamenio ga je Fekir. Sa druge strane je na teren ušao Marko Pjaca umesto Ivana Strinića, znatno ofanzivnija postava "vatrenih".\n79. minut - Rakitićeva lopta je odskakutala pored leve stative Ljorisa nakon podužeg napada Balkanaca. Hrvatska je sve opasnija, a napadima diriguje kapiten i Rakitić. Mbape pokušava da nadmudri čitavu obranu rivala, ali se okliznuo, pa su defanzivci bez problema pokupili loptu.\n76. minut - "Vatreni" u ovom trenutku napadaju sa sedam fudbalera, ali nisu uspeli da šutiraju u okvir gola. Jedini udarac uputio je Vrsaljko, ali na njegovu nesreću nije loptu zahvatio kako je želeo. Zbog ovakvog pristupa Francuzi imaju dosta prostora za kontranapade.\n72. minut - Poslednji put je šest pogodaka u finalu viđeno 1966. godine u duelu Engleske i Zapadne Nemačke (4:2) nakon produžetaka. Andrej Kramarić je zamenio Rebića. Sve karte su "vatreni" bacili u napad, a ukoliko postignu pogodak izjednačiće broj golova u prethodnom najefikasnijem finalu 1958. godine, Brazil Švedska (5:2). Matuidi je zamenjen, a na teren je ušao Toliso.\n69. minut - GOOOOOL ZA HRVATSKU! Kapiten Francuske je napravio neshvatljivu grešku, pokušao je Ljoris da predribla Mandžukića koji ga je pročitao, te jednim dodirom loptu poslao u njegovu mrežu.\n65. minut - GOOOOOL ZA FRANCUSKU! Jedna kontra "trikolora" je čini se odlučila pitanje pobednika, prošao je Ernandez po levoj strani, lopta stigla do Mbapea. Sa vrha šesnaesterca je tukao Mbape, nakon jedne varke telom posle koje je Vida otišao u pogrešnu stranu. Lopta je završila uz samu stativu, a Subašića je uhvatio na pogrešnoj nozi pa ovaj nije uspeo ni da reaguje.\n64. minut - "Vatreni" su konstantno u trećini terena na kojoj se nalazi gol Ljorisa, ipak "galski petlovi" su sjajno postavljeni, pa ne uspevaju da uđu u priliku za promenu rezultata.61. minut - Perišić i Rebić su zamenili strane, ipak više dešavanja sada ima na protivničkoj polovini. Nakon jedne akcije je "makazicama" loptu u srce šesnaesterca vratio Žiru, ali ona nije stigla do Grizmana jer je Vida reagovao.\n59. minut - GOOOOL ZA FRANCUSKU! Preleteo je po levoj strani Mbape, vratio loptu u kazneni prostor, poigravao se Grizman, pimplovao loptu i poslao je do Pogbe. Njegov prvi udarac je izblokiran, a onda je loptu poklopio drugom nogom i plasirao loptu uz samu stativu, Subašič je bio markiran te nije mogao da učini ništa više.\n58. minut - Vida je reagovao u poslednjem trenutku i sprečio Grizmana da izađe sam pred golmana Subašića. Pre toga je Francuz prošao pored tri protivnička igrača, u ovim trenucima nešto više loptu u nogama imaju "galski petlovi", a kada loptu i izgube tečnu igru rivala prekidaju faulovima. Ljoris sa druge strane gospodari svojim kaznenim prostorom i bez problema kupi svaki loptu.\n54. minut - Mandžukić se našao u šansi, Ljoris je sjajno reagovao, a kasnije je suđen i ofsajd. Kante je napustio igru zbog žutog kartona, a umesto njega je na teren ušao Nzonzi.\n53. minut - Mbape je imao prazan prostor ispred sebe, a na ramenu Vidu, ipak ga to nije sprečilo da istrči 30 metara i uđe u gol šansu, ali je sa nekoliko metara šutirao direktno u Subašića. Na teren su utrčali navijači koji su obučeni poput redara.\n51. minut - Nije stigla jedna lopta do Perišića jer je Ljoris na vreme istrčao i sprečio napadača da uđe u šansu. Nakon toga je Mandžukić loše vratio loptu, a nešto kasnije je slabo šutirao Vrsaljko. Balkanci žele uskoro da dođu do poravnanja, te konstantno pritiskaju "galske petlove".\n48. minut - Šansa za šansom. Krenuli su Hrvati rešeni da brzo dođu do izjednačenja, ali nakon što je Vrsaljko probio po desnoj strani niko nije sproveo loptu iza leđa Ljorisa. NA drugoj strani je Grizman šutirao iz daljine, ali direktno u Subašića. Rebić je šutirao pod samu prečku, ali je kapiten Francuske sjajno reagovao kada je levom rukom skrenuo loptu od svog gola. Nakon kornera nije bilo šanse za pogodak.\n46. minut - Krenuli su sa centra fudbaleri Francuske, u svom trećem finalu na Mundijalima. Stadion "Lužnjiki" u Moskvi je ispunjen do poslednjeg mesta, svih 78.011 karata je prodato, a čitav stadion je u tri boje. Crvena, plava i bela se nalaze na zastavama obe selekcije, pa u ovom trenutku dominiraju i među navijačima. Selektori su se odlučili za istu jedanaestoricu fudbalera sa kojima su započeli duel. Jedino je Urugvaj na prvoj planetarnoj smotri 1930. godine uspeo da osvoji titulu nakon što su na poluvremenu gubili, 4:2 je tada bio rezultat, na poluvremenu 1:2, što dovoljno govori koliko je težak zadatak pred "vatrenima".\n45. minut - POLUVREME! Prvi deo igre je produžen tri minuta, a i jedna i druga selekcija su pretile. Jedna lopta nije stigla do Mbapea, sa druge strane je centaršut Vrsaljka prošao pored dva fudbalera "vatrenih" koji nisu uspeli da je zahvate. Nakon toga je Pitana odsudio kraj prvog poluvremena. Poseban kuriozitet je da su "trikolori" dali dva pogotka, iako su imali samo jedan šut u okvir gola.\n45. minut - Rakitić je izveo još jedan korner, drugi u nizu nakon koga je lopta stigla do Vide. On je drugi put na ovom meču pokušao glavom, ali još jednom njegov udarac nije završio gde je želeo.\n44. minut - Luka Modrić organizuje svaki napad svoje selekcije, ali ne uspevaju da stvore ozbiljniju šansu. Mandžukić vodi veliku borbu sa štoperima rivala, pa ga zaustavljaju jedino "zagrljajima" nakon kojih se ne sude faulovi. Posle slobodnog udarca je pripretio Lovren, ali je njegov udarac izblokiran. Posle kornera nije došlo do promene rezultata. A nakon jednog duela se Umtiti našao na travi i utisak je da je povreda ozbiljnija.\n41. minut - Ređaju se šanse sa obe strane, na jednoj lopta nije stigla do Mandžukića, a na drugoj niko nije uspeo da isprati loptu koju je u šesnaesterac poslao Mbape. Žuti karton je dobio i Lukas Ernandez, on je drugi "trikolor" koji je upisan u beležnicu Nestora Pitane.\n38. minut - GOOOOL ZA FRANCUSKU! Antoan Grizman je smireno šutirao u donji levi ugao Subašićevog gola. Zanimljivo, kada je god on bio strelac "galski petlovi" nisu napustili teren pognutih glava.\n34. minut - PENAL ZA FRANCUSKU! Nakon kornera su Francuzi tražili igranje rukom Perišića, pa je Pitana bio prisiljen da se konsultuje sa VAR sudijama. Nakon toga je Argentinac odlučio da lično pogleda sporni situaciju i odlučio da je postojalo igranje rukom, pa je pokazao na belu tačku. Dvaput je gledao ovu situaciju pre nego što je doneo odluku.\n32. minut - Raspamsala se igra, ovaj pogodak je samo "dao krila" Hrvatima koji su sve opasniji. Sa druge strane"trikoliri" su potpuno šokirani, pa su prepustili inicijativu protivniku. "Vatreni" po bokovima stvaraju mnogo problema rivalu.\n27. minut - GOOOOL ZA HRVATSKU! Nakon slobodno udarca je usledila uigrana akcija, Modrić je poslao loptu ka Vrsaljku on vratio na vrh kaznenog prostora, a onda je projektil poslao Ivan Perišić, a ni sjajna parada Ljorisa nije uspela da promeni rezultat. Ponovo su se "vatreni" vratili iz zaostatka.\n26. minut - Poslednjih nekoliko minuta nismo videli velike prilike, iako su igrači konstantno u punom trku. Ngolo Kante je sa leđa po nogama udario Perišića, pa je glavni sudija Pitana bio prinuđen da mu pokaže žuti karton.\n24. minut - Po četvrti put "vatreni" gube u eliminacionoj fazi, a gubili su na svakoj prethodnoj, ali su na kraju izlazili kao pobednici. Rakitić je uhvatio bolje, ali je loše zahvatio loptu, pa nije bilo opasnosti po Uga Ljorisa. Otvorila se utakmica, pa se sa obe strane smenjuju napadi, pitanje je trenutka kada ćemo videti novi pogodak.\n22. minut - Nakon slobodnog udarca koji je izveo Modrić, glavom je tukao Domagoj Vida, ali vrlo neprecizno, pa je lopta završila visoko na tribinama.\n18. Minut - GOOOOL ZA FRANCUSKU! Slobodan udarac izveo je Antoan Grizman, a Mandžukić je loptu sproveo u svoju mrežu. Subašić je mogao samo pogledom da isprati let lopte.\n15. minut - Hrvatska još jednom probija po levoj strani, ipak ponovo bez šuta na gol. Na travi se našao Ivan Perišić, ipak se pridigao i nastavio duel. Utisak je da će ovaj meč rešiti onaj ko izađe kao pobednik iz duela Luke Modrića i Ngolo Kanye. Sve su žustriji dueli, pa se čini da će Pitana uskoro morati da pokazuje kartone kako bi primirio situaciju.\n12. minut - Hrvatski reprezentativci su u ovom trenutku mnogo konkretniji, pa bez većih problema stižu do završne trećine terena, ipak bez pokušaja u okvir gola. Kada se lopta nalazi u nogama "trikolora" uglavnom dodavanja razmenjuju defanzivci, deluje da je ofanzivni deo tima potpuno odsečen. Đani Infantino, predsednik Svetske kuće fudbala (FIFA) se nalazi u loži stadiona, a pre meča se pozdravio sa Dijegom Armandom Maradonom.\n9. minut - Prvi korner su izveli "vatreni", ali nakon njega nije bilo opasnosti po gol Uga Ljorisa. Balkanci na otvaranju meča uglavnom probijaju po levoj strani odakle prave dosta problema defanzivcima "trikolori". Čini se da Francuzi osećaju pritisak favorita, pa se još uvek nisu potpuno oslobodili i ne igraju na svom nivou.\n6. minut - Prvi put u eliminacionoj fazi "vatreni" igraju u prvoj garnituri, do sada su uglavnom bili u tamnijoj varijanti. Što se tiče samog meča i dalje traje početno ispitivanje snaga, a uglavnom se igra na sredini terena, ipak nijedna selekcija nije još uvek ušla u gol-šansu.\n3. minut - Na samom početku bez previše uzbuđenja, loptu u nogama drže reprezentativci Francuske, a igra se često prekida brojnim faulovima. Neposredno pre meča je "boginju" doneo Filip Lam, koji je bio kapiten Nemačkea, a pre četiri godine je podigao ovaj trofej. Ovako u ovom trenutku izgleda centar Pariza.\n1. minut - Lopta je krenula sa centra u meču nakon koga će biti poznato da li će Francuska osvojiti "boginju" drugi put u svojoj istoriji ili će Hrvatska postati tek deveta država koja može da se podiči zvanjem svetskog fudbalskog prvaka.\n17.00 - POČINJE FINALE 21. SVETSKOG PRVENSTVA!\n16.54 - Pula je poznata po filmskom festivalu, ali se u nedelju u čuvenom amfiteatru na velikom platnu gledalo finale Hrvatske i Francuske.\n16. 51 - Ovaj podatak će obradovati sve koji u finalnom okšraju navijaju za Francusku. Ova selekcija nije izgubila nijedan meč na kome su Pol Pogba i Ngolo Kante od prvog minuta bili na terenu, na 18 mečeva imaju 14 pobeda i četiri remija.\n16.45 - Čuveni spomenik Josipu Jelačiću je pokriven plaštom sa motivima šahovnice u znak podrške reprezentativcima koji uskoro počinju meč za Francuskom (17 časova), koji je ujedno i poslednji na ovom Mundijalu.\n16.41 - I Hrvati u dijaspori prate svoje miljenike, posebno je impresivna slika iz Njujorka, tamo je Hrvatski kulturni centar potpuno u crveno-belim bojama.\n16.33 - Hrvatska je tek druga slovenska zemlja u finalima planetarne smotre, a Slovena od 1962. godine nije bilo u završnom meču za trofej. Pre 56 godina je Brazil savladao Čehoslovačku sa 3:1, što joj je bio drugi nastup u finalima Mundijala. Prethodno su 1934. godine poraženi od Italije sa 2:1.\n16.29 - Olivije Žiru na ovom prvenstvu beleži neverovatne brojke, ali daleko od toga da su one impresivne. Za 465 minuta na ovoj planetarnoj smotri je 13 puta pokušao da ugrozi protivničkog golmana, ali se nijedna lopta nije zakoprcala u mreži. Ipak, on obavlja mnogo zadataka koji se ne mere statistikom pa mu selektor Dešam beskrajno veruje, uostalom napadač je poznat po postizanju fantastičnih pogodaka, pa je ovo idealan trenutak da uzvrati strategu na ukazanom poverenju.\n16.22 - Kakva euforija vlada u Hrvatskoj dovoljno oslikava sledeća fotografija, u nedelju čak i prodavnice rade skraćeno kako bi svi mogli da gledaju svoje miljenike u finalu Mundijala. Zanimljivo da prodavci nose dresove "vatrenih", a radno vreme je skraćeno zbog meča za "boginju".\n16.15 - Jedan od simbola bivše Jugoslavije u potpuno novom ruhu, centrom Osijeka se u ovim trenucima nalazi popularni "Fića" u boji crveno-bele šahovnice.\n16.07 - Kilijan Mbape će par sekundi nakon 17 časova postati treći najmlađi fudbaler koji je nastupao u finalu Mundijala sa 19 godina i 207 dana. Mlađi su bili samo Brazilac Pele koji je 1958. godine imao samo 17 godina i 249 dana, te Italijan Đuzepe Bergomi sa 18 godina i 201 danom (1982. godine). Ujedno će Mbape postati i najmlađi Francuz na utakmici za "boginju".\n15.59 - Dve reprezentacije se oslanjaju na dvojicu napadača. Ivan Perišić je heroj Hrvatske koji je bio uključen u 10 golova svoje selekcije na velikim tamičenjima ( šest pogodaka, četiri asistencije), čime je izjednačio rekord sadašnjeg predsednika Davora Šukera (devet golova i asistencija).\n15.51 - Antoan Grizman je učestvovao u postizanju 11 pogodaka na devet utakmica velikih takmičenja (asistencijama ili golovima), više od bilo kog Francuza u poslednjih 50 godina. On je iza sebe ostavio velike legende: Zinedina Zidana sa osam, odnosno Mišela Platinija sa šest.\n15.46 - Rafael Varan, vođa defanzivnog bloka "trikolora", peti je Francuz koji je iste godine igrao finale Mundijala i Lige šampiona. To je prethodno pošlo za nogom Tijeriju Anriju 2006. godine, te Zinedinu Zidanu, Didijeu Dešamu i Kristijanu Karambeu svi 1998.\n15.40 - Francuskoj je ovo šesto finale na velikim turnirima (računajući i Evropska i Svetska prvenstva), a njihov sadašnji trener Didije Dešam je uzeo učešća na njih četiri. Na Mundijalima 1998. i 2018. godine, te na Evropskim prvenstvima 2000. i 2016. Podsetimo pre dve godine su "galski petlovi" poraženi u finalu od Portugala, golom Edera u 109. minutu meča.\n15.34 - Evo i sastava timova za finale!\nFrancuska: Ljoris, Pavar, Umtiti, Varan, Ernandez, Pogba, Kante, Matuidi, Grizman, Žiru, Mbape\nHrvatska: Subašić, Vrsaljko, Lovren, Vida, Strinić, Rakitić, Modrić, Rebić, Brozović, Perišić, Mandžukić\n15.26 - Poruku finalistima poslao je slavni brazilski reprezentativac Rivaldo:\n"Danas, na kraju Mundijala, videćemo ova dva momenta. Prošao sam kroz oba i znam vrlo dobro kakav je osećaj. Osetio sam i da budem vicešampion, što je veoma teško i tužno, ali sam bio i šampion, što donosi neopisivu radost"\n15.14 - Luka Modrić je odigrao čak deset finala u poslednjih pet godina i u svih deset je pobedio. On je za Real Madrid odigrao 166 utakmica i osvojio je četiri Lige šampiona, tri Superkupa, dva klupska šampionata sveta i jedan Kup kralja.\n15.00 - Izgled hrvatske svlačionice pred finale:\n14.54 - Bivši hrvatski teniski as Goran Ivanišević je u svojoj poruci podrške "vatrenima" pred finale rekao i sledeće "Jutarnji list": "Ne verujem da će umor igrati bitnu ulogu u finalu. Ljudi, finale je Svetskog prvenstva, igra se dok ne umreš! Noga, ruka, dok sve ne otpadne!", ne ostavlja dilemu Ivanišević.\n14.48 - Francuzi nikad nisu izgubili od Hrvata (pet mečeva, tri pobede, dva remija), što sa ponosom i ističu pred ovo finale:\n14.42 - "Trikolorima" je ovo treće finale Svetskog prvenstva, posle 1998. i 2006. godine. U prvom su slavili (3:0 protiv Brazila), a drugo je obeležilo čuveno isključenje Zinedina Zidana i poraz od Italije posle izvođenja jedanaesteraca. Hrvati danas igraju prvi put u finalu šampioanta planete.\n14.41 - Na Svetskom prvenstvu 1998. godine, koje je održano u Francuskoj, domaćin je osvojio prvo mesto, dok je reprezentacija Hrvatske bila treća. Najbolji strelac tog Mundijala bio je član reprezentacije "vatrenih" Davor Šuker sa šest postignutih pogodaka, a on je sada predsednik FS Hrvatske. Najbolji hrvatski strelci u Rusiji su Luka Modrić, Mario Mandžukić i Ivan Perišić sa po dva gola. Antoan Grizman i Kilijan Mbape su najbolji strelci Franscuske na ovom Mundijalu sa po tri pogotka.\n14.40 - Reprezentacija Hrvatske je u dosadašnjem toku prvenstva uputila 100 šuteva, od čega 26 u okvir gola protivnika i postigla 12 pogodaka. S druge strane "tirkolori" su imali 75 udaraca, od čega 24 u okvir gola i zatresli mrežu protivnika deset puta. Međutim, "vatreni" su na sve tri utakmice nokaut faze igrali produžetke, što je praktično jedan meč više.\n14.29 - Košarkaši Francuske poslali su plesnu poruku podrške fudbalerima "trikolora" pred finale sa Hrvatskom:\n14.11 - Naravno da se u obe države čije reprezentacije učestvuju u finalu nadaju pobedi u finalu, ali Hrvatska se uopšte neće buniti da na ovoj mundijalskoj listi zauzme drugo mesto.\nFoto: @LegendsOfCareer / Twitter\n14.01 - Na putu do finala, Francuzi su pregrmeli grupu u kojoj su bili Danska, Australija i Peru, a u nokaut fazi izbacili su Argentinu (4:3), Urugvaj (2:0) i Belgiju (1:0). Hrvati su, sa druge strane, preslišali Argentinu, Nigeriju i Island, pa na penale eliminisali Dansku i Rusiju, a u produžecima došli do 2:1 nad Engleskom u polufinalu.\nFoto: Yajnasen / Twitter\n14.00 - Dobar dan i dobrodošli na poslednji, a najvažniji Blicsportov blog uživo sa Mundijala! A gde ćete važniji od onog posvećenog borbi za titulu? Francuzi ili Hrvati, svi čekamo odgovor, a dok meč ne počne (pa i kad počne), učestvujte u našoj velikoj anketi u kojoj je više hiljada ljudi već dalo svoj odgovor na pitanje "Za koga ćete navijati u finalu?".


HotFuckers1 profil | XXX Porn Sex Cam\nPoslednje prijavljivanje: 17.9.21. 14.33.28\nKlikom na dugme, podići ćeš HotFuckers1 na prvu poziciju na glavnoj stranici na 60 sekundi. Tokom ovog vremena, čet soba ovog modela će postati mnogo vidljivija i neverovatno popularna! Notifikacija o tvojoj akciji će se pojaviti u četu i biće vidljiva modelu i drugim korisnicima. HotFuckers1 će zasigurno ceniti ovaj gest i biti ti neizmerno zahvalna!\na naughty day 20 Fotografije 20 photos\nVažni detalji o HotFuckers1\nRadni sati HotFuckers1\nAmaterski klipovi od HotFuckers1


Dan Sećanja na žene žrtve nasilja u porodici - Romski centar Daje\nHomeAll Posts...Dan Sećanja na žene žrtve nasilja u porodici\nU Srbiji se danas obeležava 18 maj Dan sećanja na žrtve nasilja u porodici. Prema podacima Mreže žena protiv nasilja i Autonomnog ženskog centra u Srbiji je od početka 2020 ubijeno šest žena.\nTačan broj žrtava je nemoguće utvrditi bez zvanične javno dostupne evidencije i utvrđenog broja žena koje su umrle od posledica dugogodišnjeg trpljenja nasilja. Sve ubijene žene su poznavale počinioca, najmladja žrtva je imala 28 a najstarija 72 godine, tri žene su ubijene u porodičnoj kući koje su delile sa nasilnikom, jedna u svojoj kući, jedna u kući njene majke i jedna na putu van naseljenog mesta, prema navodima medija samo je u jednom slučaju ranije bilo prijavljivanje nasilja, saopštili su iz AŽC.\nKako navode od početka pandemije Korona virusa broj SOS poziva upućen tom centru se utrostučio “ograničenje kretanja, izolacija, povećan nivo stresa, opšta nebezbednost i velika usmerenost institucija (pre svega policije i pravosuđa) na borbu sa pandemijom, doprinela je stvaranju uslova da se nasilje u porodici neometano poveća”.\n“Manjkavost sistema u kome nisu razvijene procedure praćenja i kontrole bivših osuđenika za nasilje prema ženama i devojčicama i dobre procene bezbednosnih rizika, potvrđena je u ovim, kao i početkom godine u slučaju „nasilnika iz Malče“. Obećanje da će to biti promenjeno dato je još pre šest godina kada je u niškom zatvoru nasilnik ubio ženu koja mu je došla u posetu. Ovi slučajevi dokaz su nedostatka političke volje da se ženama žrtvama nasilja pruži stvarna zaštita” saopštili su iz Autonomnog ženskog centra.\nOni su apelovali da žrtve nasilja u porodici ne smeju biti ostavljene same sa nasilnicima, bez mogućnosti da potraže pomoć. “Sprečavanje i suzbijanje nasilja u porodici ne može se odgoditi ili pauzirati, institucije u svakom trenutku (a naročioto tokom vanrednog stanja) moraju delovati sa dužnom pažnjom i učiniti sve da žrtvama pruže podršku i da ih zaštite. Svi potencijalni rizici od mogućeg povećanja ili smrtnog ishoda nasilja moraju biti uzeti u obzir prilikom institucionalnog odgovora na nasilje prema ženama. Podsećamo državu da je odgovorna da zaštiti žene od nasilja i zahtevamo da to neodložno i čini” .\nPredstavljeno istrаživanje Rodno zasnovano nasilja nad Romkinjama i dostupnost usluga podrške


Dostojanstvo dubine - Svetislav Basara - Dnevni list Danas\nPočetna » Kolumne » Svetislav Basara » Dostojanstvo dubine\n* Da je, počem, pristao na kompromis, Milošević bi u ovdašnjem sumanutom mentalnom koordinatnom sistemu bio smatran za izdajnika koji je olako propustio priliku da Srbe izloži - nepravednom i nezasluženom, nota bene - bombardovanju i potonjem mučeništvu\nIzvinjavam se cenjenom publikumu zbog kašnjenja najavljenog bombardovanja, ali, što reko doktor Šulc, ne mogadoh da odolim a da se u posprdnom gnevu ne osvrnem na još jedno bućkalo na koje se – pod parolom „Kurirom do demokratije“ – navatala ovdašnja kilava opozicija.\n21Piše: Svetislav Basara 14. jula 2017. 16.00\nNakon što smo prekjuče apsolvirali da đeneral Simović, zabavljen spremanjem svadbe i miraza za ćerku, nije stigao da pročita depešu upozorenja i da naredi evakuaciju Narodne biblioteke i Varoši beogradske, danas ćemo se pozabaviti NATO bombardovanjem, mnogo bližem našim danima i srcima.\nMislite li vi – pitam ja vas – da su Milošević i njegov generalitet (i propalitet) mislili da Amerikanci u Rambujeu blefiraju kad su pripretili da će – u slučaju da srpska strana odbije plan (za Srbiju mnogo povoljniji od onoga što je posle odbijanja usledilo) – bombardovati Srbiju. Ne, uopšte nisu tako mislili! Jesu oni listom bili nitkovi, lopovi i nesposobnjakovići, ali budale nisu bili. Sad ćete vi bezbeli upitati mene – pa zašto su, onda, ako su znali šta će biti, odbili prihvatljiv plan? Evo odgovora: upravo zato da bi Srbija bila bombardovana!\nKao olakšavajuću okolnost za gorenavedenu gospodu reći ću da, strogo uzev, Milošević & Co nisu ni imali izbora jer ih je čitava prethodna srpska istorija naprosto obavezivala da umesto kompromisa, izaberu „carstvo nebesko“. Jer se u Srbiji – treba li vam to dokazivati, osvrnite se oko sebe – smatra da sve što se postigne (i dobije) mirnim putem, pregovorima i kompromisima, nije dostojno veličine Srba i slave njihove istorije, umal ne napisah – imperije. Da je, počem, pristao na kompromis, Milošević bi u ovdašnjem sumanutom mentalnom koordinatnom sistemu bio smatran za izdajnika koji je olako propustio priliku da Srbe izloži – nepravednom i nezasluženom, nota bene – bombardovanju i potonjem mučeništvu, a on to sebi nije mogao dozvoliti. Da i ne pominjem basnoslovan kapital ojađenosti, očemerenosti i naricanja koji bi – u slučaju da se bombardovanje nije dogodilo – bio straćen, da baš ne kažem – uludo spičkan.\nSad opet ja vas pitam: mislite li vi da Referendumski Lopov i organizacioni odbor „Veličanstvenog mitinga za Kosovo“ nisu znali da će se „dostojanstveni i skup“ pretvoriti u vandalsku pljačku, paljevinu i demoliranje Beograda? Znali su, i te kako su znali, ali baš zato su sve to i organizovali. Ako mi sad neki elebak spočitne da to oni nisu mogli znati, upitaću ga a da kako je to moja malenkost mogla znati i sve to u ovim istim novinama „predskazati“ nekoliko dana ranije? Sad ćete vi bezbeli pitati mene: vaistinu, kako si ti to mogao znati, da ti Udba nije dojavila, a, mangupe? Nije Udba! Možda i bi, ali nije imala vremena. Bila je zauzeta planiranjem, organizacijom i logistikom demoliranje Beograda. Turite sad prst jedne ruke na čelo, drugom rukom zapušite nos, pa se zamislite nad dubinom govana u koja smo pogruženi.\n14. jula 2017. u 16.39\nимам утисак да ви бркате појмове:Милосевић,Србија и Небески Народ.Признаћете они нису једнаки у свом опсегу.Почели сте се хвалисати о својим пророчанским талентима.Морам да вам кажем да они нису повезани са литерарним вратоломијама.Пре ће имати везе са дезертерством.Сваки анти-небески песник зна ста ће се догодити у његовој Авлији!!!\n14. jula 2017. u 16.50\nOnda je Milosevic sam sebe uhapsio i otisao veseo u Hag i izvrsio samoubistvo.\n14. jula 2017. u 16.51\nbasara, svaka čast!\njoš jedan maestralan text…\n14. jula 2017. u 17.32\n"Odbili prihvatljiv plan"!??? Basara, dotakao si dno, i jedino te "umetničke slobode" mogu oprati, a taman si zauzeo kurs kakav pristojnim ljudima priliči. Miloševićeva vrhuška se sasvim lepo snalazila i pre bombardovanja, ali je Bilderberg gang ostao kratak.\n14. jula 2017. u 18.05\nMiloševića je i dovela na vlast "predhodna srpska istorija" koja se, nakon Titove smrti i raspada SFRJota, otrgla sa lanca. Ali ona (tj. njeni pobornici i nosioci) ga je i srušila sa vlasti (DOS to sam nikada ne bi uspeo) kada je ocenila da je pristao na kompromis i na izdaju.\nPuniša Račić kaže:\n14. jula 2017. u 18.30\nMogao bi Bas kad već ovako suvereno barata problematikom da nas malo i prosvetli pa da nam kaže kad bi mogli očekivati da se ovaj sunovrat zaustavi i eventualno preokrene u svoju suprotnost. Od priča "šta je bilo kad je bilo" što bi rekla tetka Đana – nema selameta. Ne sumnjam da svako od nas ko je imao tu nesreću da se rodi i živi u Srbiji ima neke svoje ideje u vezi zaustavljanja i preokreta ovog sunovrata počev od motki umočenih u fekalije preko opozicionih naučno fantastičnih žvaka sve do delirijuma izazvanih ruskom votkom i upravom ali bi ipak bilo dobro čuti šta o svemu Bas ima da kaže pa da kad taj vremenski okvir dođe i prođe komotno možemo da kažemo "bio je Bas u pravu" ili da pak nevoljno priznamo "da nas niko nije tako za*ebao kao Bas sa njegovim proročanstvima pa čak ni zemljak mu Tarabić". Samo tako bi ovo džaba krečenje imalo smisla.\n14. jula 2017. u 21.38\nŠopenhauer, Siorn i mnogi umni ljudi rekli su da je istorija podla laž.Srbi su , iz znanih razloga, dobro znanih , stvarali takvu istoriju. Savršeno je tačno da je Milošević zbog te lažne istorije uradio gluposti.Da to nije uradio morao bi otići sa vlasti, što se nije moglo očekivati od jednog manijaka.\nŠta mi danas možemo očekivati od jednog manijakalnog lažova, koji nema petlju da se obračuna sa lažljivom istorijom.Ako, kojim slučajem pokuša, doći će , na krilima lažne istorije još gori, koji bi svome prethodniku, s razlogom, obezbedio mesto u zatvoru, do kraja života.\nNa kraju, evo i proročanstva: TARABIĆ!!!\n15. jula 2017. u 07.03\nCitajuci tekst, setim se ““stare persijske poslovice““ (pod navodnicima, jer ne znam da li zaista postoji) pomenute u Cercilovim memoarima iz II svestskog rata: "Covek koji guta tepih ne moze da stane na polovini!" To je slika situacije onih intelektualno i moralno inferiornih pohlepnika koji su vodili Srbiju 90-tih, a koji su jos na vlasti. Naravno da je bombardovanje moralo da nam se desi da bi oni ostali na vlasti jos godinu-dve, ali gospodin Basara je u pravu da je sve "to" moralo da nam se desi i zbog nas samih. Zbog Kosova i kosovskog mita ("dopumpanog" od gore pomenutih za njihove potrebe) propala nam je zemlja. Ja licno najvise krivim nas, jer Milosevica, Seselja, AV, Nikolica, Vulina i slicnih ima svuda, ali na drugim mestima oni ne dolaze na vlast.\n15. jula 2017. u 08.42\nPa g. Basara koliko god da "džaba krečite" čestitam na upornosti. Ne obazirite se na razne smutljivce i ostale zadužene za omalovažavanje (botove) samo nastavite, možda makar nekome sine pred očima da nama ne treba Spasilac (ni stari ni novi) već "službenik" koji u organima vlasti radi u našu korist bez izmišljanja istorije (ili bilo čega).\n15. jula 2017. u 10.48\nNadam se da ćete se vratiti na obećani osvrt na Rečnik tehnologije. Verujem da biste to veoma dobro uradili. Čitajući odličan zbornik Povratak iz zemlje zmajeva, Rečnik tehnologije 33 godine posle, iz 2015, izdanje Instituta za filozofiju i društvenu teoriju Univerziteta u Beogradu, može se videti kako teme koje stvaraju podsećanja na napetosti s početka 80-tih umnogome objašnjavaju našu poziciju danas. Samo hrabro!\nMister Bass, pa ako Vam nije Udba dojavila, valjda Vam je radila kugla, pa ste u njoj videli šta će biti. I, pošto, je valjda tako, što ne izađoste na sred Terazija ili na sred Dnevnika 1 RTS-a, (ne čitaju svi novine), pa ne obnarodovaste to što ste znali! Možda bi Beograd bio razbijen samo do pola, možda nekom glava ne bi bila rascopana… Mogu i ja da kažem da sam znala šta će biti, ali ko bi verovao…\n15. jula 2017. u 12.49\nNe samo su znali da će nas bombardovati, već su duže vreme prizivali. Iste sile koje su nas bomabardovali zbog četništva 1944/5, a to je ona nadrkana maloumnost koja je izazvala Germane da nas napadnu 1914, a potom satru za četvritinu življa. Bio sam direktor u Kačaniku 1995. kada je najveća sirotinja iz Srpske Krajine dovežena u Kačanik i smeštena u Motel, u kom restoranu su se hranili i radnici većina Albanci, jer ja nisam poštovao Miloševićev Zakon da Albance otpustim s posla, pa su imali priliku da shvate da im prestoju prisilno iselenje. Šef policje u Uroševcu koju je poslao jedinincu u Račak, bio je i predsednik Prinudnog izvršnog organa najvećeg Kombinata na Balkanu za građevinske materijale “Šar”, sa direkcijama u “Đeneral Jankoviću” i Kačaniku. No, penzionisani pripadnik Cie, Voker je pristigao tek kada je Šešelj počeo da arlauče:”Ako nas bomabardujete, mi ćemo Albance da proteramo preko Prokletije. No istina je, da nas nisu bombardovali ne bi Milošev bio skinut izborima. Kao što njegov istomišljenik Vučić, samo sa drugim psihopatskim osobinama, neće pasti pre nego “reši” pitanje Kosova. Obzirom da sam od tamo, a bio sam kod mojih rođaka pre mesec dana, i gledajući šat se sve gradi: autoput će biti gotov do Makedonije, napravljen je do Tirane i luke koju su dobili od Albanije, a tu je i luka Drač, još da povećaju aerodrom, sklidišnji prostori su ogromni na potesu od Mitrovice do granice sa Makedonijom, sa bezbronjim benzinksim pumpama i servisima, a znajući da Američka oligarhija najbolje zarađuje manipulacijom sa gotovinom i vrednosnim papirima, a zna koliko su naši političari glupi, Vučić će potpisati dozvolu da “država Kosovo” postane bescarinska zona.\n15. jula 2017. u 13.05\n15. jula 2017. u 14.11\nKada nas vec pitas ujka Bas evo: prvi si rekao najvecu istinu i tajnu a to je da jesu hteli bombardovanje, to je bio sled dogadjaja. By the way Slobini pomagaci u razaraju zemlje i naroda, radikali Seselj, Toma i AV av, nisu hteli ni da pristanu na prekid rata, hteli su jos bombardovanja, secate se toga valjda, tvrdili su da bismo sigurno izdrzali. To sada nije lepo pominjati jer su graditelji postali oni koji koji su razbijali, unistavali i vukli na dno. Da, presvetli Bas, nasa "dubina" je nezamisliva, svaki pokusaj da se dokuči zavrsava se kolapsom mozga. Dusko\n15. jula 2017. u 14.29\nKada nas vec pitas ujka Bas evo: otkrio si veliku istinu i tajnu: Oni jesu zeleli da budemo bombardovani, to je bio neobori sled dogadjaja. Ako se secas, neki od njih, radikali Seselj, Toma i Av av, cak nisu hteli ni da prihvate prekid rata kada je to doso na red, hteli su jos bombardovanja i razaranja, tvrdili su da mozemo izdrzati vise od njih. To sada nije lepo pominjati jer su rusitelji zemlje i naroda volsebno postali graditelji, ali je takodje jasno da je nasa "dubina" nezamisliva. Ne vredi presvetli Bas da nas nagovaras da je zamislimo, svaki pokusaj da se to dokuci zavrsava se kolapsom mozga. Dusko\n15. jula 2017. u 14.56\n"Da i ne pominjem basnoslovan kapital ojađenosti, očemerenosti i naricanja koji bi – u slučaju da se bombardovanje nije dogodilo – bio straćen, da baš ne kažem – uludo spičkan…"\nTo je to… Takav kult žrtve, žrtvovanja, stradanja , pa građenje mitova na istima i trasiranje puta za nove katastrofe retko ko neguje na ovaj način.. Isti ti danas iz sve snage urlaju "Ne u NATO!" , p kad jednom zbog loše odluke opet dobiju po nosu, ide novi krug mučeništva.. Takva nesposobnost da se izađe iz kruga gubitništva je skoro epska…\n15. jula 2017. u 17.11\nLjudi moji, svaka čast: gosp. Basari, što podeli sa nama čemer i ostalo i zadade nam temu na koju ćemo da pametujemo, da mudrujemo, da bistrimo, da ubijemo još jedan grozan dan naših malih života, da pokažemo koliko smo sve znali, i sve znamo, kako smo inteligentni i sl…. Toliko pametnih, a ode nam država u p. m.! Pa što pljujemo po Titu, Miloševiću i Vučiću, kad smo sami sj…li svoju prošlost, sadašnjost i budućnost sopstvenim pogrešnim izborima. Ej, bre, narode!!!\nZavršni kočničar kaže:\n15. jula 2017. u 21.17\nŠto se tiče mene, gosn Basara nije morao da se pravda na kraju kolumne o tome "kako je on sve to znao, a da mu nije dojavila UDBA". Jes““ da mu se mora priznati lucidnost, pronicljivost, moć predviđanja, izvlačenje zaključaka, i ostalih prirodnih nadarenosti, ali mu sve od ovoga nije bilo potrebno jer ko je imao malo neke vijuge u glavi je mogao to isto da zakjljuči. Druga je stvar što to nismo smeli ili hteli da priznamo i kažemo jedni drugima, pa i samima sebi. Vezano za ovo, upade mi u oči spočitavanje jednog od vajnih iz korpusa komentatorluka koji proziva Basaru da je trebao, ako je znao, a znao je, nedvosmisleno i dokumentovano, da izađe na tamo neki trg, kako se ono zvaše – poznatiji ka Terazije i da arlauče beograđanima da pronalaze mišje rupe, isprazne kace sa kiselim kupusom iz podruma – bačve sa vinom i rakijom ne, trebaće za potonje podizanje morala – i da se pripreme jer će za koji dan početi da padaju bombe umesto krušaka. Mogu da zamislim kako bi prošao Bas da se kojim slučajem drznuo da svoj život stavi na kocku u želji da nekome otvori oči protivno njihovoj volji. Dodaje komentator/ka da je trebao da ide i na RTS i to 1(jedan), inače u to vreme svetu poznatom kao Miloševićeva TV Bastilja, i da publikumu predoči sve isto kao što je i na Terazijama jer, pobogu, "svi ne čitaju novine", ali, pretpostavlja da gledaju RTS. Ne znam što nije pomenut i TV PINK koji je, i u to vreme, srceparajuće bodrio naciju svojim patriotizmom. Ne razumem u ime čijeg CRVENOG BANA je to bila, sveta, dužnost gore imenovanog Basare? Šta je to što je on znao više od nas? Ili smo se, kao mnogo puta kroz istoriju u stanju zaluđenosti, ponašali mazohistički, nadobudno, drčno,……. i u podsvesti, kako su nas politikanti ubedili, bili ubeđeni da, tamo oni koji nam prete bombama, blefiraju i da nam, ustvari, ništa ne mogu. Jer mi smo….!? No,…… prećerah (u upotrebi skupih karaktera), kako zna ka““sti gosn Bas. Izvinjavam se publikumu. Neću više. Obećavam.\n16. jula 2017. u 11.25\n@Završni kočničar: Gle čuda, prepoznah se u komentaru Završ.kočničara, isproziva me ni krivu, ni dužnu. Samo sam se pitala, pošto se Mister Bass već oglasio da je znao šta će biti i šta se iza brda valjalo tih dana, meseci, godina o kojima je reč u autorskom tekstu, što nije obavestio neobaveštene na nekim da kažem glavnim trgovima, ili glavnim televizijama (tada to beše RTS, kako je nazvaste" tv bastilja", ne znam za PINK, ne gledam). Mnogo reči utrošiste, a ništa ne zakočiste, hoću reći: verovatno smo svi znali, ili bar strepeli, i, nadali se, neki javno, neki u sebi, da će se u zadnjem času desiti čudo i zaobići nas nesreća. Neki su, bogami, i zagrebali preko grane i otišli u mirnije krajeve, dok ne prođe ono što se spremalo. Šta je bilo dalje, znamo, sve do ovih dana. Šta će biti? Opet neki misle da znaju, pa proriču, plaše nas ili zasmejavaju. Srećom i Završni kočničar stiže da Crvenog Bana, pa nekako zakoči!\n16. jula 2017. u 20.46\n@Milica sa dva MM; Poštovana gospoja, drago mi je da ste uspeli da se prepoznate u mom predhodnom postu, ali mi je žao što niste shvatili "zašto gospodin Basara nije trebao niti morao da ide po nekakvim trgovima i televizijama" već ponovo insistirate. NNajkraće, da pojasnim: osim onoga što sam već napisao, odgovor ste sami sebi dali u Vašoj pretposlednjoj rečenici replike na moj komentar, a vezano za "Šta će biti?". Naime, i tada je bilo onih koji su bili "zasmejani", a Bogami i "uplašeni". Pred takvima gosn Bas nije mogao ništa, posebno pred ovima "zasmejanima". Na zdravlje zasmejavanje, uspeh da "zakočim".


"Pink Moon" u okviru programa Sarajevske zime\nČet, 7. 2. 2019.\nNova predstava Bosanskog narodnog pozorišta Zenica „Pink Moon“, prema tekstu mladog bh. autora Darija Bevande i u režiji Saše Peševskog, koja je svoju premijernu izvedbu imala u januaru ove godine, bit će izvedna u petak, 8. februara u 20 sati u Sarajevskom ratnom teatru – SARTR, u okviru pozorišnog programa 35. internacionalnog festivala „Sarajevska zima“ 2019.\nPrema riječima autora teksta Darija Bevande, ,,’Ružičasti mjesec’ je postapokaliptično-apokaliptična antiutopijska priča epskih proporcija, smještena unutar kafkijanskog sistema koji melje posljednje ostatke ljudskog roda. Žanrovski, to je postdramska rock opera s elementima psihodeličnog westerna, piratske pustolovine, trash horrora, space opere i gomilom pop-kulturalnih referenci. Također, to je i hronika raspada prosječne patrijarhalne porodice kasnog socijalizma i društveno angažovana priča o generaciji u potrazi za alternativnim načinom života u postratnom tranzicijskom društvu. A možda nije ništa od toga, nego samo intimna priča koja se odvija između četiri zida jednog stana u kojoj četiri lika tokom jedne večeri na teži način dolaze do kolektivne katarze.”


Vi ste ovde: Gloria Ferrari doo / Asistivne tehnologije - pomagala za slepe i slabovide / Softveri za slepe osobe\nSoftveri - programi za slepe osobe\nOpširnije: Fusion softver za čitanje i uveličavanje sadržaja ekrana\nAktivacija softvera za slepe Freedom Scientific putem ILM\nDatum poslednje izmene sreda, 09 septembar 2020 18:03\nAktivacija Freedom Scientific Proizvoda putem ILM (Internet License Manager).\nAktivacija se vrši na FSActivate.com (http://www.freedomscientific.com/_vti_Activate/FSActivate.asp), koji podržava sledeće Freedom Scientific proizvode: JAWS, MAGic, WYNN 4.0, i sve novije verzije ovih proizvoda.\nOpširnije: Aktivacija softvera za slepe Freedom Scientific putem ILM\nAnReader, sintetizator govora, tts\nDatum poslednje izmene ponedeljak, 11 mart 2019 11:43\nProgram/softver AnReader je sintetizator govora (tts-tekst u govor, sinteza govora na osnovu teksta) proizvod preduzeća AlfaNum.\nSistem za sintetizu govora prevashodno namenjen slepim osobama. Funkcioniše tako što čita sadržaj clipboard-a uz obezbeđenu navigaciju kroz tekst. Poseduje sve funkcionalnosti sistema AlfaNumTTS.\nOpširnije: AnReader, sintetizator govora, tts\nDatum poslednje izmene utorak, 19 oktobar 2021 01:27\nFineReader je visoko inteligentan OCR softver (optičko prepoznavanje znakova - Optical Character Recognition - OCR) za pretvaranje skeniranih papirnih dokumenata, PDFova i digitalnih fotografija u izmenljive i pretražive elektronske fajlove. ABBYY FineReader pruža vam moć “otključavanja” podataka u dokumentima i slikama i njihovog transformisanja u upravljive i pristupačne informacije.\nOpširnije: FineReader, program-softver za prepoznavanje teksta\nOpenBook™ pretvara štampani dokument ili grafički baziran tekst u elektronski format teksta, čineči ga tako pristupačnim osobama sa oštećenjem vida, slepima i slabovidima, koristeći tehnologiju optičkog prepoznavanja teksta (optical character recognition - OCR) i kvalitetni sintetizovani govor.\nOpširnije: OpenBook softver-program za skeniranje i čitanje za slepe\nVećina ljudi razume osnovno o Brajevom pismu: da je to medij za čitanje kod slepih ljudi kod koga se koriste "ćelije" sačinjene od uzdignutih tačaka u različitim šarama umesto znakova koji se koriste kod štampe na crnom tisku. Ali mnogi ljudi ne shvataju da ćelije koje se koriste za formiranje znakova nisu obično jedna tačka za jedan znak. Formatiranje stranica na Brajevom pismu takođe uključuje i pitanja vezana za štampanje. DBT pruža olakšice vezane za prevođenje i formatiranje koje olakšavaju proces automatizacije koverzije štampe na crnom tisku u štampu na Brajevom pismu (i obratno), i takođe nudi olakšice word-processing za direktan rad na Brajevom pismu kao i na crnom tisku. Koriste se "fontovi" za prikaz na Brajevom pismu.\nOpširnije: Duxbury Braille Translator-DBT, prevodilac na Brajevo pismo\nDatum poslednje izmene subota, 25 februar 2017 14:23\nOpširnije: Euler, prevodilac na Brajevo pismo\nTactileView - program za prevođenje slika u taktilne slike\nDatum poslednje izmene subota, 09 februar 2019 18:09\nWith the TactileView software, you can easily create tactile graphics for people who can not see. Blind people can read the graphics by touch and interpret the tactile material. Easy to use tools are available for the design and production of tactile pictures, diagrams and maps.\nOpširnije: TactileView - program za prevođenje slika u taktilne slike


Tema: Letovanje u Hurgadi\n20.04.2010., 14:41 #1\nZNA LI NEKO NESTO O HOTELIMA SULTAN BEACH, SUNNY DAYS PALMA DE MIERTE,ROMA,TRITON EMPIRE,MAGAWISH ILI BEIRUT?\n01.05.2010., 15:16 #2\nRe: LETOVANJE U HURGADI\nU Beirutu sam bila nekoliko puta, ali o tim hotelima ne znam nista. Uopste ti ne bih savetovala da ides u Egipat u muslimanske delove.\n22.06.2010., 19:55 #3\npo komentarima ljudi mislim da ti je Megawish najbolji\nza Sultan beach nisam cula nista\nRoma je dobila brojne kritike tako da sem dobre lokacije, mislim da nema nista vise...\nVidim da u zadnje vreme sve vise ljudi se opredeljuje za Elysess, za koji svi kazu odlican sklad izmedju cene i onoga sto dobijes\nJa sam tri puta bila u Mashrabiya na pocetku novog dela Hurgade i bilo mi je super\n28.06.2010., 13:36 #4\nE, da li je tacno da se tamo u Crvenom moru izlila naftna platforma?I da je Hurgada ugrozena...\n15.09.2010., 11:09 #5\nJeste, ali niko to nece da ti kaze.\n28.06.2011., 13:09 #6\nToplo preporučujem hotel Elysees u Hurgadi. Veoma dobar hotel, ljubazno osoblje, komforne, lepe sobe. Nalazi se na odličnoj lokaciji, kao retko koji hotel. Plaža je preko puta hotela, samo pređete put. More neopisivo, to morate videti!!! Do Memše možete pešaka, a do Sakale uzmete taxi (nije skup, obavezno cenkanje).\n01.07.2011., 00:08 #7\nDavala je Lea Kis karte u svojoj emisiji.\n06.07.2011., 23:19 #8\nDa li je neko bio u hotelu Sentido Crystal Bay***** u Hurgadi?\n07.07.2011., 12:36 #9\nOriginal postavio Lenxy\n20.07.2011., 22:55 #10\nTvoja ****** je svugde bila, a najvise na ovom forumu.\n30.07.2011., 21:07 #11\nBila sam i tu.\n03.08.2011., 15:39 #12\nхе, хе...узе ми реч из уста\n08.04.2012., 21:12 #13\ndali je neko bio u hotelu sanny days el palasio i kakva je sad bezbednost u egiptu za porodicno letovanje\n21.04.2012., 04:04 #14\nVeoma dobra. Mozes lako da se resis zene.\n25.04.2012., 20:03 #15\nJa sam bila prosle godine u Sunny days el Palacio, meni se hotel dopao. Cistl, lep hotel plaza odlicna. Buduci da animatori svako vece organizuju neke predstave nikad nije bilo dosadno. Od pola osam ili osam krece program za decu pa su i klinci odusevljeni ( sa mnom je isla i moja sestra sa svojom porodicom i klincima od 3.5god i jedno od nepunih godinu dana). Svako vece je moralo da se gleda kako deca igraju .\nNisam ljubitelj velikih hotela jer po pravilu onda bude i guzva narocito za veceru, ali i to se moze resiti malo kasnije otici na veceru (ne bas u pola sedam). Meni se iskreno jedino nije dopala lokacija hotela, buduci da se meni u Hurghadi najvise dopada Memsa, jer si ovde nekako osudjen na taksi. Bez obzira sto nije daleko od Marine ne moze se pesaka nikako(prolazi se kroz ruzne i smrdljive delove grada pijaca -riblja pijaca, luka i brodogradiliste i ogromna benzinska pumpa pa i u taksiju nisi siguran od miomirisa). Sve u svemu mislim da je hotel za porodicu dobar. Klopa odlicna\nSto se situacije tice sada imaju mnogo vise gostiju nego prosle godine. Moje licno misljenje je da ove godine nece biti opasno ici na predivno more, ali bojim se da nazalost dolaze teza vremena za Egipat\n09.07.2012., 22:19 #16\nAutor tashanna u forumu Putovanja\nPoslednja poruka: 01.09.2011., 22:59


Prijevremeni predsjednički izbori: Turski državljani u BiH moći će glasati u Ambasadi 16. i 17. juna – BH Novosti\n“Cilj je da nakon ovih izbora dođe do dinamičnijeg, efikasnijeg i bržeg načina donošenja odluka i njihovog izvršavanja. Izvršne ovlasti prema vijeću ministara umjesto premijera imat će direktno predsjednik, a u zakonodavnoj sferi vlasti broj poslaničkih mjesta u Parlamentu bit će povećan na 600”, kazao je Koc.\n“U inostranstvu je za referendum u prošloj godini od registrovanih birača u prosjeku to pravo iskoristilo 49 posto građana, a u BiH i Sarajevu čak nešto više od tog prosjeka. Bilo je više od 50 posto onih koji su se registrovali, a kako je taj broj blizu 2.500 u BiH, mi očekujemo ove godine veću izlaznost, gotovo 60 posto”, kazao je Koc.\n“Slučajnost je tako htjela da dvije prijateljske zemlje, Republika Turska i BiH, imaju izbore u istoj godini. Poželio bih da i u jednoj i u drugoj zemlji izbori proteknu u lijepoj, fer i demokratkoj atmosferi i da donesu napredak i uspješnu budućnost”, dodao je turski ambasador.\n“Naša želja i cilj je prosperitetna, mirna i stabilna BiH okrenuta ka budućnosti”, naglasio je Koc izražavajući podršku BiH na njenom putu ka EU i NATO-u.\n“Kada sam stupio na ovu dužnost, obim trgovinske razmjene na godišnjem nivou je iznosio 500 miliona dolara, da bi od tada svake godine rastao za još po sto miliona dolara. Krajem 2017. ta razmjena je dostigla 700 miliona dolara, a raduje još više činjenica da je u prvih četiri mjeseca ove godine u odnosu na isti period lani zabilježen rast od 28 posto. To sve obećava da će, ukoliko se nastave ovakvi trendovi, trgovinska razmjena dostići jednu milijardu dolara i da nećemo dugo čekati na ostvarenje tog cilja”, naveo je Koc.\nPodsjetio je na primjere uspješnih investicija Natron-Hayata u Maglaju i Sisecam Sode u Lukavcu koje zapošljavaju gotovo hiljadu radnika, te niz realiziranih projekata turske agencije TIKA kojima se nastoji doprinijeti razvoju BiH.\n“Na svim stranama se tom pitanju pristupilo na veoma aktivan način, izlazilo se na teren, prikupljeni su važni podaci i urađene razne analize. Tokom radne posjete predsjednika Turske Recepa Tayyipa Erdogana 20. maja Bosni i Hercegovini, resorni ministri su potpisali pismo namjere što se tiče realizacije ovog projeketa što smatramo važnim korakom za njegov dalji razvoj”, dodao je Koc.\n“Naša su očekivanja u smjeru da izbori budu i prođu, a projekti su ti koji ostaju i čiji su rezultati i utjecaj mnogo duži. Očekujemo da će se, nakon što se provedu izbori u jednoj i drugoj zemlji, tom pitanju ponovo dati isti značaj i nastaviti raditi na njemu. Mi ćemo opet i nakon izbora nastaviti razgovarati o svim ovim procesima koji se odnose na povećanje obima trgovinske razmjene, investicijama, razvoju privrede, turizma i drugim projektima na kojima zajednički radimo i nadamo se da će nakon izbora ti procesi ići mnogo brže i efikasnije”, kazao je Koc.\nPrevious article Pero Gudelj otkrio da nije želio izvršiti samoubistvo, već da su ga nepoznate osobe željele ubiti\nNext article Nevakcinisanoj djeci u Dubrovačko-neretvanskoj županiji zabranjen odlazak u vrtić


Masovan odlazak: Samo Kantonalnu bolnicu napustilo 70 doktora | UdriMuski\n18. 06. 2019 - 11:50\nSituacija u zdravstvu Unsko-sanskog kantona je alarmantna zbog sve masovnijeg odlaska ljekara, ali i drugih medicinskih radnika iz ovdašnjih zdravstvenih ustanova, upozorili su u Sindikatu ljekara i stomatologa USK.\nPrema podacima Ljekarske komore Unsko-sanskog kantona, samo Kantonalnu bolnicu u Bihaću u posljednjih 10 godina napustilo je oko 70 ljekara.\nPredsjednik Sindikata Nedim Kurtagić kaže kako su glavni razlozi zbog kojih odlaze medicinari mali lični dohoci, teški uvjeti rada i neadekvatan položaj u društvu.\n- Situacija je posebno pogoršana u posljednje vrijeme, otkako je počela migrantska kriza. Posla je preko glave, migranti su prosto okupirali zdravstvene ustanove, dežurstva su sve češća i svakodnevno se susrećemo sa neprijatnim situacijama. Takva situacija je katalizator za odliv stručnog medicinskog osoblja - kaže Kurtagić.\nPrema njegovim riječima, plaće ljekara, ali i drugih medicinskih radnika u Unsko-sanskom kantonu su među najnižim u Federaciji BiH, prekovremeni rad se ne plaća adekvatno, a uskraćuju im se i brojna druga prava koja im pripadaju po kolektivnim ugovorima.\nPrema posljednjim podacima, u Unsko-sanskom kantonu zaposlena su 354 ljekara, od čega 209 specijalista, kao i 1.037 zdravstvenih radnika, od čega njih 163 sa višom stručnom spremom.